text:
UBUTABERA MURI ISLAM
Islam ni idini yavuze kuri buri kintu cyose abantu bakeneye mu buzima, igaragaza uko abantu bagomba kwitwara ku mategeko y'Imana inagaragaza n'uko abantu bagomba kubana hagati yabo. Mubyo yategetse rero bigomba kuranga abantu mu buzima bwabo bwa buri munsi, ni ukugira ubutabera mu guca imanza hagati y'abantu ndetse no kuvugisha ukuri bakirinda kubeshya no kubogama. Ibyo Imana yabitegetse muri Qor'ani ntagatifu aho igira iti:
"Yemwe abemeye, nimutinye Imana kandi mube hamwe n'abanyakuri"
Qor'ani 9:119
Uyu murongo uragaragaza ko Imana yategetse abantu kuvugisha ukuri ndetse no kuba hamwe n'abavugisha ukuri, ninako yabujije guhisha ukuri no ku kwambika ikinyoma kandi ubizi. Aha Imana iragira iti:
"Ntimuzambike ukuri ikinyoma mugahisha ukuri kandi mubizi"
Qor'ani 2:42
Muri uyu murongo wa Qor'ani, Imana irabuza abantu guhisha ukuri bakuzi bakakwambika ikinyoma.
Naho k'ubutabera, Imana yategetse abantu kugira ubutabera no kutabogama igihe bakiranura abandi mu manza, ibategeka kuba inyangamugayo n'abanyakuri kabone n'ubwo baba bicira imanza ubwabo cyangwa se bazicira ababyeyi babo, bagomba kugira ubutabera bakirinda kubogama. Imana iragira iti:
"Yemwe abemeye Imana, nimube abahagararizi b'ukuri, mube abahamya kubera Imana, n'ubwo byaba ari uguhamya roho zanyu, ababyeyi banyu cyangwa abavandimwe ba hafi"
Qor'ani 4:135
Na none Imana iti:
"Ntimuzakurikize irari ritazababuza kugira ubutabera, kandi nimuramuka muyobye mukirengagiza ubutabera n'ukuri mumenye ko Imana izi neza ibyo mukora"
Qor'ani 4:135
Iyi mirongo ya Qor'ani iragaragaza ko abantu bagomba kuba abanyakuri bagaca imanza mu butabera batabogamye, n'ubwo baba aribo bicira imanza ubwabo cyangwa bazicira ababyeyi babo cyangwa abavandimwe. Imana iragira iti:
"Nimuvuga mugire ubutabera n'ubwo byaba ku bantu ba hafi"
Qor'ani 6:152
Nk'uko rero Imana yategetse ubutabera no kutabogama kabone n'ubwo byaba ku babyeyi n'abavandimwe, ni nako yabitegetse ko abantu bagira ukuri n'ubutabera ku bantu bafitanye ibibazo, bakirinda ko ibyo bibazo bindi bafitanye byaba impamvu yo kwihimura no kubahimbira babagerekaho icyaha igihe babacira urubanza, Imana iragira iti:
"Yemwe abemeye, ni mube abahagararizi kubera Imana mube abahamya b'ukuri, kandi ibibazo muzaba mufitanye n'abantu, ntibizatume mutabagiraho ubutabera n'ukuri, ni mu gire ubutabera nibyo byegereye gutinya Imana, kandi mutinye Imana kuko Imana izi ibyo mukora"
Qor'ani 5:8
No mu nyigisho z'intumwa y'Imana Muhamadi (Imana imuhe amahoro n'imigisha) zigaragaza ubutabera ni nyinshi cyane; muri zo twavuga urubanza rwabayeho ku gihe cy'intumwa y'Imana Muhamadi kubera umugore wari wibye akomoka mu muryango ukomeye ndetse abantu bakunda, nk'uko rero itegeko rya Islamu rivuga ko uwibye bamuca akaboko, abantu bagiye ku ntumwa y'Imana basabira uwo mugore imbabazi ngo ye gucibwa ukuboko, kuko yakomokaga mu muryango ukomeye, aha Intumwa y'Imana (Imana imuhe amahoro n'imigisha) yababwiye amagambo akomeye kandi arakaye igira iti:
"Murasaba imbabazi ku bihano Imana yategetse, muby'ukuri icyoretse abantu bababanjirije ni uko iyo hibaga umuntu w'umunyantege nke utishoboye bamucaga ukuboko, ariko hakwiba umuntu wishoboye ukomoka mu muryango ukomeye bakamureka" Intumwa y'Imana ikomeza ibabwira iti: "Ku izina ry'Imana n'iyo yaba ari FATUMA umukobwa wanjye wibye namuca ukuboko kwe"
Aya magambo y'intumwa y'Imana aragaragaza ko abantu bagomba kugira ubutabera n'ukuri no guca imanza z'ukuri bakirinda kubogama.
AKAMARO K'UBUHAMYA MURI ISLAMU:
Islamu ishimangira uruhare rukomeye rw'ubuhamya n'imigendekere myiza y'ubutabera, ni nayo mpamvu yategetse ugutanga ubuhamya bw'ukuri kubyo wabonye ukirinda kubihisha kandi ubizi neza, kabone n'ubwo byaba ari uguhamya uwawe. Imana iragira iti:
"Ntimugahishe ubuhamya, kandi uzabuhisha azaba akoze icyaha kandi Imana izi ibyo mukora" Qor'ani 2:283
Muri uyu murongo, Imana irabuza abantu guhisha ubuhamya bw'ibyo bazi, ukanagaragaza kandi ko kubuhisha ari icyaha, ibyo ni ukubera ko ubuhamya ari ikintu gikomeye gituma nyir'ukuri aguhabwa n'urengana akarenganurwa, ndetse ku buhamya niho imanza zishingira, ubwo rero niyo mpamvu Imana yabujije kubuhisha. Na none nk'uko Islamu itegeka gutanga ubuhamya bw'ukuri ikanabuza kubuhisha, ninako yabujije guhamya no guhagararira ibyo utazi. Guhamya ibyo utabonye by'ibinyoma nko kuba washinja umuntu icyo atakoze ukakimuhamya kandi uzi neza ko umubeshyera, ibyo nabyo ni icyaha ndetse gihambaye muri Islamu, Imana ikibuza abantu muri Qor'ani ntagatifu aho igira iti:
"Ntugahagararire ibyo udafitiye ubumenyi, kuko amatwi, amaso n'umutima ibyo byose umuntu azabibazwa" Qor'ani 17:36
Na none Imana igaragaza ibiranga abemera igira iti:
"Ni babandi badahamya ibinyoma" Qor'ani 25:72
Iyi mirongo iragaragaza ko guhamya ibinyoma no guhagararira ibyo utazi ari icyaha gihambaye, nk'uko Intumwa y'Imana Muhamadi (Imana imuhe amahoro n'imigisha) igira iti:
"Mu byaha bihambaye harimo kuvuga ibinyoma no guhamya ibinyoma"
Guhamya ibinyoma rero muri Islamu biri mu byaha bihambaye, ibyo biterwa n'uko bishobora kwambura ukuri nyira kwo bikaguhesha utagukwiye, binashobora guhanisha urengana bikarenganura umunyacyaha kandi ibyo byose binyuranyije n'ubutabera n'ukuri Imana yategetse, ari nabyo bituma ubuzima bw'abantu bugenda neza, urengana akarenganurwa n'umunyacyaha akagihanirwa.
Na none mubyo Islamu yabujije mu rwego rw'ubutabera, ni ukuziza umuntu ubuhamya bw'ukuri yatanze kubyo yabonye azi, kabone n'ubwo yaba yabutanze ku mubyeyi cyangwa umuvandimwe wawe, ntibikwiye kubimwangira no kumucurira imigambi yo kumugirira nabi kubera ubwo buhamya yatanze, kuko ibyo ni icyaha, nk'uko Imana ibivuga igira iti:
"Kandi umwanditsi n'umuhamya ntibakagirirwe inabi, ni mubikora bizaba ari ubwangizi kuri mwe" Qor'ani 2:282
Uyu murongo urabuza abantu kugirira nabi abahamya no kubaziza ubuhamya bw'ukuri batanga.
Ibi byose rero bigaragaza uburyo Islamu ari idini y'ubutabera n'ukuri, itegeka abantu kuvuga ukuri no guhamya ibyo babonye, ikanababuza guhamya ibyo batazi no guhimba ibinyoma bitabayeho, ndetse inababuza kuziza umuntu ubuhamya bw'ukuri yatanze, inagaragaza ko kubimuziza ari ubwangizi n'ubugome bukomeye.
KWEMERA ICYAHA, KUCYIHANA NO KUGISABIRA IMBABAZI MURI ISLAM:
Islamu ishimangira ko igihe umuntu ahemukiye mugenzi we mu buryo ubwo aribwo bwose, aba akoze icyaha azabazwa ku munsi w'imperuka, niyo mpamvu ategekwa gusaba imbabazi agakiranuka n'abo yahemukiye bakiri hano ku isi, ibyo atabikoze azahura n'urubanza rukomeye imbere y'Imana, Imana iragira iti:
"Ku munsi w'imperuka tuzashyiraho iminzani y'ubutabera, nta muntu n'umwe uzahuguzwa akantu na gato, kabone n'ubwo kaba kagana n'igito kurusha ibiriho byose, tuzakazana (tukamwereke) kandi turihagije mu kubarurira abantu bose" Qor'ani 21:47
Islamu yategetse ko igihe umuntu akoshereje mugenzi we agomba kwemera ikosa yamukoreye kandi akamusaba imbabazi, Ibyo kandi akabikora abivanye ku mutima, adatinye amaso y'abantu cyangwa ibihano ashobora guhabwa hano ku isi bitewe n'icyaha yemeye, kuko igihe yapfa atagisabiye imbabazi yazahura n'ibihano bihambaye cyane , kuko igihe abantu bazazuka ku munsi w'imperuka buri wese azabazwa ibyo yakoze kandi akishyura abo yahemukiye bose, niyo mpamvu Intumwa y'Imana Muhamadi (Imana imuhe amahoro n'imigisha) yatugiriye inama yo gusubiza ukuri n'amahugu byabo twahuguje hano ku isi tugifite ubushobozi bwo kubishyura no kubasaba imbabazi,mbere y'uko tuva ku isi tukazishyuzwa kandi ntacyo dufite twishyura uretse ibikorwa byacu byiza, aha Intumwa y'Imana Muhamadi (Imana imuhe amahoro n'imigisha) iragira iti:
"Uzaba afite amahugu yahuguje mugenzi we, azamusabe imbabazi, amusubize ukuri kwe, mbere y'uko haba wa munsi nta MADIRIHAMU cyangwa AMADINARI (amafaranga) bizakora ahubwo umuntu akazishyura abo yahuguje ibikorwa bye byiza"
Iyi mvugo y'Intumwa y'Imana iragaragaza neza uburyo Islamu yitaye cyane ku burenganzira n'ukuri kw'abantu, niyo mpamvu kugira ngo umuntu yicuze ku Mana ku cyaha yakoze agomba kuba yujuje ibi bikurikira: Kubabazwa n'icyo yakoze Kwiyemeza kukireka no kutazagisubiraho Kwicuza no Kugisabira imana imbabazi Iyo icyaha yakoze kiri hagati ye na mugenzi, yaramuhemukiye mu buryo ubwo aribwo bwose, kugira ngo Imana yakire ukwicuza kwe yongeraho kubanza gusubiza uwo yahemukiye ukuri kwe akanamusaba imbabazi.
Iyo bitagenze gutyo, umuntu akazapfa adasabye imbabazi uwo yahemukiye, aba yiteganyirije ibihano by'ejo ku munsi w'imperuka, kandi ntabyo kwishyura azabona ndetse no gusaba imbabazi bitagishobotse, ahubwo akazishyura mu bikorwa byiza bye yakoze, nk'uko bigaragazwa n'imvugo y'Intumwa y'Imana (Imana iyimuhe amahoro n'imigisha) ubwo yasobanuraga ko:
"Umuntu w'umunyagihombo washiriwe ari wa wundi uzaza ku munsi w'imperuka afite ibyiza byinshi, yarasengaga cyane, atanga amaturo n'ibindi byiza bingana n'imisozi, ariko akazaza hari abo yahemukiye , yaramennye amaraso ya kanaka, yarasebeje kanaka, yarariye umutungo wa kanaka, yarahuguje kanaka, icyo gihe abo bantu bose bazamwishyuza imbere y'Imana adashobora kubava imbere atabishyuye ukuri kwabo, kandi nta mitungo izaba ikora kuri uwo munsi. Ubwo rero hazafatuwa mu byiza bye yakoze, bahe kanaka na kanaka mubo yahemukiye bose, babagabanye ibyiza by'uwabahemukiye, ibyiza bye nibishira atarishyura abamwishyuza bose, hazafatuwa mu bibi bakoze babimujugunyeho maze ashyirwe mu bihano by'umuriro"
Iyi mvugo y'intumwa y'Imana iragaragaza ko ukuri kw'abantu ari ikintu gikomeye cyane kandi ko abantu bagomba kwirinda guhemukira abandi, ndetse igihe hagize uhemukira mugenzi we ku buryo ubwo aribwo bwose agomba kumusaba imbabazi kandi abivanye ku mutima akamusubiza ibyo yamuhuguje kugira ngo n'imbere y'Imana ababarirwe icyo cyaha.
KUBABARIRA UWAGUHEMUKIYE:
Islamu ishishikariza uwahemukiwe gutanga imbabazi no kubabarira uwamuhemukiye kandi nawe abivanye ku mutima akanabimwereka ko yamubabariye, kugira ngo azabone ibyiza n'ibihembo byateganyirijwe abababarira ababakoshereje.
Ibyo bihembo Imana yabivuze mu mirongo myinshi ya Qor'ani, ishishikariza abantu gutanga imbabazi no kubabarira ababahemukiye, muri ibyo bihembo ni uko gutanga imbabazi ari igikorwa cyiza mu byatuma umuntu abona ijuru ry'Imana, nk'uko Imana yagaragaje abantu bazahabwa ijuru igira iti:
"N'abazimya uburakari bakababarira abantu, kandi Imana ikunda abagira neza" Qor'ani 3:134
Uyu murongo wa Qor'ani ugaragaza ko gutanga imbabazi no kuzimya uburakari tukagirira abantu neza ari ibikorwa byiza Imana ikunda. Na none mu byiza byo kubabarira abantu ku byaha badukoshereje, ni uko ubabariye nawe Imana izamubabarira amakosa ye. Imana iragira iti:
"Na ba bandi Imana yahaye ibyiza n'imitungo muri mwe , ntibazarahire ko batazafasha abantu babo , abakene n'abimutse mu nzira y'Imana kubera ibib babakoreye, ahubwo bababarire banirengagize ibyo babakoreye , ese mwebwe ntimwifuza ko Imana ibabarira ibyaha byanyu, kandi Imana niyo nyir'imbabazi nyir'impuhwe" Qor'ani 24:22
Uyu murongo wa Qor'ani wahishuwe igihe umwe mu basangirangaendo b'Intumwa y'Imana Muhamadi (Imana imuhe amahoro n'imigisha) witwaga ABUBAKAR, yarahiraga ko atazongera gufasha no kugirira neza umugabo witwa MISTAH kubera ikosa yari yakoze, ariko uyu murongo umaze guhishurwa, Imana ikabaza ngo: Ese ntimushaka ko namwe Imana izabababarira ibyaha byanyu? Abubakar yahise avuga ati: "Rwose ndifuza ko Imana izambabarira ibyaha byanjye", ubwo ahita yisubiraho ahindura icyemezo yari yafashe akomeza kugirira neza uwo mugabo. Ibyo rero bigaragaza ko umuntu agomba kubabarira uwamukoshereje akirengagiza ibyo yamukoreye, aha Imana iragira iti:
"Nimubabarira, mukirengagiza, mugatanga imbabazi, Imana nayo ni Nyir'imbabazi Nyir'impuhwe" Qor'ani 64:14
Naho mu nyigisho z'Intumwa y'Imana Muhamadi (Imana imuhe amahoro n'imigisha) zigaragaza ibyiza byo gutanga imbabazi kubadukoshereje nazo ni nyinshi, muri zo twavuga: Igihe yajyaga kubwiriza ubutumwa abantu bo mu mujyi wa TWAIFU maze bakamutera amabuye, nibwo abamalaika bamubajije bati:
"Ese aba bantu tubahurizeho imisozi ibiri cyangwa tubagusheho imvura ibarimbure?" Intumwa Muhamadi (Imana imuhe amahoro n'imigisha) irabasubiza iti: "Oya" ahubwo ibasabira ku Mana iti: "Nyagasani babarira aba bantu banjye kuko ibyo bakora ntibabizi"
Naho mu mvugo z'Intumwa y'Imana zigaragaza ibyiza byo kubabarira abadukoshereje hari aho igira iti:
"Uzashimishwa no kuzubakirwa inzu nziza mu ijuru akanazamurirwa inzego, azababarire uwamuhemukiye, ahe uwamwimye, anabanire neza umubanira nabi"
Iyi niyo Islamu, Idini y'ubutabera, yategetse guca imanza z'ukuri nta kubogama, itegeka abantu gutanga ubuhamya bw'ukuri kubyo bazi, inababuza kubuhimba no guhamya ibyo batahagazeho, ibuza kugirira nabi abanditsi n'abahamya b'ibyo babonye, yategetse uwahemutse kwicuza no gusaba imbabazi uwo yahemukiye abivanye ku mutima, kugirango Imana yakire kwicuza kwe, inashishikariza uwahemukiwe kuzitanga no kubabarira uwamuhemukiye, inamuteganyiriza ibihembo bihambaye kubera imbabazi atanze.
Umusozo w'Isomo ry'Ubutabera muri Islam - "Shariah - Justice"


c: text/html

text:
Kuri iyi nshuro hibukwaga abari urubyiruko bishwe muri Jenoside yakorewe Abatutsi.
Abantu bihanjemo urubyiruko rw’abanyeshuri babanje gukora urugendo rwo kwibuka rwatangiriye ku murenge wa Kaduha, berekeza ku rwibutso ahashyinguye imibiri y’Abatutsi bishwe muri jenoside basaga ibihumbi 140.
Ubutumwa bwose bwatanzwe bwibanze ku gukangurira urubyiruko kurwanya amacakubiri n’ingengabitekerezo ya Jenoside kuko hari aho ikigaragara.
Umuyobozi wungirije ushinzwe imibereho myiza y’abaturage mu Karere ka Nyamagabe, Prisca Mujawayezu, yabwiye urubyiruko ko rugomba gutinyuka kurwanya umuntu wese uhembera urwango n’iyo yaba ari umubyeyi wabo.
Yagize ati “Ibyo twakora byose, ibyo twakubaka byose tugifite abantu bacumbekamo ingengabitekerezo ya Jenoside twaba twubakira ku musenyi, tugomga kuyirwanya.
Urubyiruko tuzabifatanya, mutinyuke mujye muvuga ukuri, ntimugatinye kuvuga ukuri. N’iyo yaba ari So, n’iyo yaba ari nyoko, ukumva bafite amagambo acumbekamo ingengabitekerezo ya Jenoside tinyuka umucyahe, umubwire uti ‘Mama, papa ndakubaha ndanagukunda, ariko byararangiye hagarikira aho”.
Mu biganiro byatanzwe, urubyiruko rwasobanuriwe amateka y’u Rwanda, babwirwa uburyo kera Abanyarwanda babanaga neza ariko baza kuzanwamo amacakubiri n’abakoloni ndetse ba Leta zabakurikiye zirayahembera kugeza ubwo abyaye Jenoside yakorewe Abatutsi, n’uburyo ingabo zari iza FPR Inkotanyi zayihagaritse.
Bamwe mu rubyiruko babwiye IGIHE ko bamaze gusobanukirwa byinshi ku mateka y’u Rwanda bakaba bariyemeje kunga ubumwe no gukunda igihugu birinda icyashaka kubazanamo urwango cyose.
Philippe Ndayishimiye ati “Uwo nakumvana ibitekerezo bibi ashaka guhembera urwango, namugira inama yo kibireka, byananirana nkaba nabibwira ubuyobozi bukamugira inama”.
Muri iki gikorwa cyo kwibuka urubyiruko rwazize Jenoside, mu Karere ka Nyamagabe hatanzwe n’ishimwe kuri umwe mu bamugariye ku rugamba rwo kubohora igihugu, haremerwa n’umwe mu barokotse jenoside batishoboye, aho buri umwe yorojwe inka.
Umuyobozi uhagarariye inama y’igihugu y’urubyiruko mu karere ka Nyamagabe, Marie Louise Mujawayezu, yavuze ko ibikorwa byo gushimira abitanze mu rugamba rwo kubohora igihugu babigize ngarukamwa kandi bizakomeza mu rwego rwo gukomeza kwiyubakira igihugu no kunga ubumwe.

robotstxt: allowed

filter: keep


text:
Nyabihu kamwe mu turere tutagira irimbi rusange
Akarere ka Nyabihu, ni kamwe mu turere tugize intara y’Iburengerazuba. Ni akarere k’icyaro katagira umugi. Uretse kuba kadafite umugi nta Hoteri kagira n’amazu yabasha kwakira abakerarugendo. More...
Igishushanyo cy’imiyoboro y’amazi cy’akarere ka Gakenke cyashyizwe ahagaragara
Igishushanyo kivuguruye cy’imiyoboro y’amazi cy’akarere ka Gakenke kizashingirwaho mu gusana no kubaka imiyoboro y’amazi mishya izageza amazi meza ku baturage cyashyizwe ahagarara kuri More...
Rwanda | Nyamasheke: Komisiyo y’ubutaka izaharanira ishyirwa mu bikorwa ry’igishushanyo mbonera.
Komisiyo y’ubutaka mu karere ka Nyamasheke, kuri uyu wa 02 werurwe, yateranye ku nshuro ya mbere kuko iyari iriho yacyuye igihe, maze ihita initoramo ubuyobozi. Ubuyobozi bwatowe bukaba buvuga ko bugiye More...


text:
Komisiyo
y’igihugu y’amatora ku bufatanye n’intara y’Amajyaruguru baratangaza ko
biteguye korohereza urubyiruko rutarabona ibyangombwa byo kuzarufasha gutora
umukuru w’igihugu. Ni nyuma yaho rumwe muri urwo rubyiruko rwo mu karere ka
Gakenke rugaragaje ko ruhangayikishijwe no kuba rutazabasha kwitabira amatora
bitewe nuko nta byangombwa byuzuye rufite.
Komisiyo y’igihugu y’amatora ku bufatanye n’intara y’Amajyaruguru baratangaza ko biteguye korohereza urubyiruko rutarabona ibyangombwa byo kuzarufasha gutora umukuru w’igihugu. Ni nyuma yaho rumwe muri urwo rubyiruko rwo mu karere ka Gakenke rugaragaje ko ruhangayikishijwe no kuba rutazabasha kwitabira amatora bitewe nuko nta byangombwa byuzuye rufite.
By Umutoni Solange | Views : 10857 | Kuya 06-01-2017 22:15
Bimwe mu bibazo urwo rubyiruko rugaragaza, harimo kuba nta byangombwa nk’indangamuntu zitari zabageraho kandi baribaruje ndetse n’amakarita y’itora.
Niyonsaba Simoni w’imyaka 18, ni umunyeshuri mu mashuri yisumbuye. Atuye mu murenge wa Kivuruga ho mu karere ka Gakenke. Avuga ko ku myaka ye inabimwemerera afite inyota yo kuzitabira amatora y’umukuru w’igihugu bityo akuzuza inshingano ze nk’umunyagihugu mwiza, ariko akaba afite imbogamizi z’uko nta bumenyi buhagije afite bw’uburyo ashobora kwiyimura kuri lisite y’itora kuko yibarurije mu karere ka Muhanga akaba ari naho akomoka.
Ati, “Nanjye ndashaka gusobanukirwa uko biyimura kugira ngo mbashe kuzatora mu buryo bunyoroheye ntiriwe nsubira iwacu I Muhanga kandi nshobora gutorera hafi y’aho nkorera ubu”.
Nkurunziza we w’imyaka 19 avuga ko afite ikibazo cy’ikosa ryagaragaye ku ndangamuntu yahawe, nyuma yajya kurikosoza kugeza magingo aya iyo ndangamuntu ye ikaba itaragaruka, kandi akaba nta n’ubushobozi afite bwo kujya gukurikirana ikibazo cye i Kigali, ku biro by’ikigo cy’igihugu gishinzwe indangamuntu (NIDA).
Aragira ati: “Banyohereje kujya gukosoza iryo zina ku biro bikuru by’umushinga w’indangamuntu i Kigali, kandi nta bushobozi mfite, murabyumva mbabajwe n’ukuntu ntazitorera umukuru w’igihugu kandi nari mfite inyota yo kumutora.”
Uretse ibi bibazo bigaragazwa n’uru rubyiruko, haniyongeraho kandi n’abandi bavuga ko bataye indangamuntu zabo, uburyo bwo gusaba izindi bukaba butinda.
Ku ruhande rwa komisiyo y’igihugu y’amatora, perezida w’iyi komisiyo Prof Kalisa Mbanda avuga ko urubyiruko, narwo rufite uburenganzira bwo kwitorera abayobozi, bityo bakaba biteguye gukora ibishoboka byose kugira ngo imbogamizi rugaragaza zizabe zakemuwe mbere yuko amatora y’umukuru w’igihugu ateganyijwe muri Kanama uyu mwaka aba.
Agira ati, “urubyiruko rufite uburenganzira busesuye bwo gutora Perezida wa Repubulika. Ni na yo mpamvu abayobozi basabwa kongera imbaraga mu kurwegera bakarukangurira kureba ko ruri kuri lisiti y’itora cyangwa bukarufasha kuzuza ibisabwa ngo rubashe kwitabira amatora kugira ngo intego twihaye yo gutora ijana ku ijana tuyigereho”.
Mu ntara y’Amajyaruguru, urubyiruko rugize 60% y’abaturage bose bari kuri liste y’itora y’abaturage bazitabira amatora ya perezida wa repubulika y’u Rwanda. Ni imibare igaragazwa na Jean de Dieu Rutatina uhagarariye komisiyo y’igihugu y’amatora muri iyi ntara.


text:
Uretse amatangazo adushishikariza kugura ibintu, ibyiyumvo byacu n’akamenyero dusanzwe dufite na byo bishobora kugira uruhare mu gutuma tugura ibintu byinshi. Dore ibintu bitandatu bishobora kugufasha gushyira mu gaciro maze ukirinda gusesagura amafaranga yawe mu gihe ugura ibintu.
1. Irinde kugura ibintu utateganyije
Ese ushimishwa no guhaha no guciririkanya? Niba ari uko bimeze, ushobora kugwa mu mutego wo kugura ibintu utateganyije. Kugira ngo ubyirinde, ujye ubanza ufate igihe utekereze neza ku ngaruka zo kugura icyo kintu impamvu ushaka kugitunga no kucyitaho. Gerageza gutuza wibuke ibintu wigeze kugura utabiteganyije bigatuma wicuza. Noneho fata akanya ko kubitekerezaho mbere yo gufata umwanzuro wa nyuma.
2. Jya wirinda guhaha ugamije kwiyibagiza ibibazo
Guhaha bishobora gutuma umara igihe gito wibagiwe ibibazo wari ufite. Ariko iyo ibyo bibazo bigarutse, bigarukana imbaraga nyinshi zituma wongera kugira icyifuzo cyo guhaha. Aho kujya guhaha ugamije kwiyibagiza ibibazo, jya ushaka incuti ziguhumurize cyangwa ukore ka siporo, urugero nko kugenda n’amaguru.
3. Jya wirinda guhaha ugamije kwishimisha gusa
Kujya guhahira mu maduka manini acuruza ibintu bihenze cyane, byahindutse uburyo bwo kwirangaza. N’ubwo ushobora kujya mu isoko cyangwa ukareba ibicuruzwa kuri interineti ugamije kwishimisha, ibyinshi mu byo ubona biba bigamije kugushishikariza kugira icyo ugura. Jya ujya guhaha ari uko hari ikintu wateganyije kugura, kandi abe ari cyo ugura cyonyine.
4. Hitamo incuti neza
Imibereho y’incuti zawe n’ibiganiro mukunda kugirana bigira uruhare rukomeye ku byifuzo byawe. Niba usesagura amafaranga mu gihe uri kumwe n’incuti zawe, jya uhitamo incuti zidakunda amafaranga cyangwa ubutunzi.
5. Jya ukoresha neza ikarita ikoreshwa mu guhaha
Gukoresha iyo karita, bituma uhaha ibintu utitaye ku ngaruka bizakugiraho. Jya wishyura buri kwezi amafaranga wakoresheje kuri iyo karita. Jya umenya amafaranga baguca ku ikarita ukoresha n’inyungu bakungukamo, maze uyagereranye n’ayo baguca ahandi, bityo uhitemo aho baguca make. Ujye wirinda amakarita yo mu rwego rwo hejuru atuma baguca amafaranga menshi, kandi ibyo bakwemerera utabikeneye. Aho guhaha ibintu bihenze ukoresheje ikarita, jya uzigama amafaranga maze ubigure uhita wishyura.
6. Jya umenya uko ureshya
Kugura ibintu byinshi biba byoroshye mu gihe utazi amafaranga winjiza. Jya uhora ugenzura, maze umenye amafaranga yose ufite. Jya uteganya ibintu uzagura mu kwezi uhereye ku yo winjiza n’ayo wakoresheje mu kwezi gushize.
Gereranya amafaranga wakoresheje n’ayo wari warateganyije gukoresha. Gisha inama incuti yawe wizeye ku bintu runaka udasobanukiwe mu birebana no gucunga umutungo.


text:
Gira umwete wigishe ibya Yesu
Uwo yari yarigishijwe Inzira y’ Umwami Yesu, yagiraga umwete mwinshi mu mutima, avuga ibya Yesu kandi abyigisha neza, ariko yari azi umubatizo wa Yohana gusa. IBYAKOZWE N’ INTUMWA 18:25
Uyu ni Apolo wavukiye mu Alekizanderiya nkuko Ku murongo ubanza havuga. Yari yaragize amahirwe yigishwa inzira y’ Umwami Yesu, hanyuma atangira kuyigisha abandi n’ UMWETE mwinshi.
Iyo umuntu amenye ibya Yesu akamwizera aba abaye intumwa mu cyimbo cye (2 Kor 5:20) Ibyo amenye, aba afite inshingano yo kubimenyesha abandi.
Ubundi kwigisha ibya Yesu ntibisaba kuba warize Tewolojiya, kuba warasomye Bibiliya yose cg kubanza kuba umuyobozi mu Itorero nubwo byose ari byiza. cg NGO ube ubizi byose, reka nkubwireko udashobora no kubimenya byose kuko burya tumenyaho igice (1Kor 13:9). Ahubwo kugirango wizere Yesu, hari ibyo wamenye, ibyo nibyo ukwiye kwigisha abandi.
Uyu Apolo we twasomye NGO yari azi umubatizo wa Yohana gusa, urumva nibike yari azi kuko umubatizo wa Yohana nubwo ukwiye ariko ntabwo uhagije ngo umuntu agere mu Ijuru, ariko kuwumenya ariwo wonyine, byari bihagije ngo yigishe Ibya Yesu,
Haleluya.
Icyo ukeneye ngo wigishe ibya Yesu si ukuba warasomye ibitabo byinshi, si ukuba uri umuhanga cyane, si Diplome, si amafaranga, si ukuba ufite aho utaha heza cg uburyo bwiza bwa Deplacement, oya. Icyo ukeneye ni ukumenya ko ufite inshingano yo kwigisha ibya Yesu. Yesu aravuga ngo:" Mugende muhindure abantu bo mu mahanga yose abigishwa, mubigisha kwitondera ibyo nababwiye (Mat 28:19,20).
Ubu mu nzego nyinshi za Leta ndetse no mu ma service menshi, harimo abakristo. None nkubajije, mu rwego urimo cg muri service ukora nikangahe wigisha ibya Yesu abo mukorana?
Iyo ugiye muri mission y’ akazi mu mahanga nibangahe wigisha ibya Yesu?
Ese abo mubana mu rugo ubigisha ibya Yesu? Umuturanyi wawe? Inshuti?
Niba utigishaga ibya Yesu cg niba wari warabiretse, wisubireho.
Hariho uwaririmbye ngo: nubwo utazi gushyomoka kuko utari umuhanga, hamya gusa ko wamenye ko Yesu ababarira, ubwire abandi ibyo yagukoreye.
Indirimbo yanyuma mu gakiza. Indir. 110, yo Iravuga ngo: Nutagira umwete mu nzira y’ Imana ntabwo uzinjira mu Ijuru. Imana Ibahe Umugisha.
Yari mwene so TWAGIRAYEZU Alexis.


text:
Muri 2007, umushinga Imali watangijwe nk’uburyo bwo kuzamura imibereho y’abapfakazi ndetse n’abana b’imfubyi batunze ingo, binyuze mu buryo bwo kububaka mu mitekerereze ndetse no kubazamurira ubushobozi bw’ibyo binjiza
Umushinga Imali uhuriza hamwe abatishoboye bari muri ibyo bika byavuzwe haruguru , ukabashyira mu makoperative maze ukabigisha uko bahinga inyanya ndetse n’ibihumyo mu buhinzi bukorerwa mu nzu zabugenewe (greenhouses).
Iyo basaruye, amakoperative yabo abona amafaranga atuma buri munyamuryango abasha gukirigita ifaranga. Kugeza uyu munsi, hari koperative 22 zigizwe n’abanyamuryango 877 b’abagore ndetse n’abagabo 206


text:
Minisitiri w’Ubutegetsi bw’Igihugu, Kaboneka Francis yibaza impamvu abantu basigaye bategereza kurwara kugira ngo bakore siporo.
Mu gihe kera ngo habagaho siporo zo gusimbuka no gukirana ngo uyu muco waracitse ku buryo abenshi basigaye bakora siporo babitegetswe na muganga, bityo kuvuga ko gukora siporo bitari mu muco nyarwanda bikaba byaba ari ibinyoma.
Kaboneka yagize ati “twakuze tudakora siporo, ariko noneho wareba mu muco w’abanyarwanda kera bakoraga siporo, sinzi uko byatakaya, kera basimbukaga inkiramende, barirukaga, barakiranag, ubu abenshi basigaye bakora siporo ari uko muganga yamubwiye ngo nadakora siporo arapfa, ubu siporo isigaye ikorwa nk’umuti, ni nk’uko n’ubundi unywa umuti, ukajya kuri ‘dose’, kandi ubundi yarayikoze mbere n’iyo dose ntiyabaho”.
Abenshi ngo bitwaza ko nta mwanya wo gukora siporo babona nyamara ngo bakawubona bamaze kugerwaho n’ingaruka.
N’ubwo abenshi mu bakora siporo nk’umuti ari abakuze, bigaragara ko hatagize igikorwa byagera no mu bakiri bato.
Minisitiri Kaboneka asanga ibi byose byahoze mu muco nabyo bikwiye gutekerezwa ukuntu byagarurwa mu mikino ndetse bikajya binakorwa mu marushanwa.
Ibi bibazo byo kudakora siporo ngo ahanini biterwa n’uko inzego z’ibanze zidakora igenamigambi rihagije ku bikorwa bya siporo ndetse ntibanabyiteho mu mihigo yabo.
Niyongana Gallican uhagarariye Komisiyo ya Sena y’Imibereho Myiza yavuze ko ibi byagaragaye aho mu ngendo bakoze bamwe mu bayobozi bagaragaje ko mu mihigo yabo nta wa siporo urimo ndetse bakanatungurwa no kubona abasenateri bahagurutswa no kujya kureba uko siporo ikorwa.
Nk’uko Minisitiri Kaboneka yabivuze mu mihigo y’umwaka wa 2016-2017 hazashyirwamo n’ireba siporo n’imyidagaduro.


text:
Abakoresha Spirulina Bakomeje Kugenda Bagaragaza Uburyo Yabagiriye Akamaro!
Adria Umurangamirwa arahamya ukuntu spirulina yamugiriye akamaro kuva yatangira kuyikoresha. Adria ni umukecuru ufite imyaka 82, avugako yari yarazahajwe n’indwara nyinshi zikomeye ndetse harimo na Diabete. Ariko kuva yatangira gukoresha spirulina ngo ubuzima bwe bwabaye bwiza kugeza ubwo asigaye anigenza n’amaguru kandi bitari bigishoboka. Adria arashishikariza abibishoboye guteza imbere icyo gihingwa no kukigeza kubanyarwanda benshi. […]Read More


text:
Ni ibintu byinshi bituma umuntu agira igitekerezo cy’umushinga rukana. Harimo kuba hari icyo akeneye, kuba akeneye inyungu nyinshi, cg kuba hari icyo abona kibura. Abantu bakoresha igihe kinini bategura imishinga, bigatuma bavumbura uburyo bushya. Ikintu cy’ingenzi baba batekereza ni ugukurura abakiriya. Bakora buri kintu cyose gishoboka babiyegereza bakabagezaho icyo babifuzaho n’ibindi n’ibindi. Ibi bigereranywa n’umuntu usinzira akarota kubera ko yanyweye inzoga nyinshi ariko yakanguka bikaba birangiye. Bigenda bite iyo umuntu yakoze umushinga ukaba mwiza? Ni iki gituma abakiriya bagaruka? Ni iki gituma bumva ntahandi bajya? Ni iki cyatuma batagukubita? Cg utekereza ko batabikora? Kuba hari abandi bantu mukora bimwe, kutagira konti ukaba wibikaho imitungo yawe, kutarangura kenshi bituma abakiriya bagenda bagucikaho.
Ntabwo bihagije gutekereza ibyo uzakenera wabibona ugahita ufungura ibikorwa byawe by’ubucuruzi
Uburyo bwiza bwo kubikora ni ugusangira n’abakiriya, kuko iteka baba bashaka kumva ko bafite agaciro. Nubwo bamwe batakaza ku bakiriya $100 abandi bagakoresha $ 1000 imishinga yabo irushaho kuba myiza kandi ntakibazo bagira. Kwita ku bakiriya si ibintu bihambaye cyane bitangira igihe witabye terefone, igihe usuhuza uje akugana, kwakira neza abakiriya byumvikana mu magambo bikagaragarira ku isura yawe, n’ibimenyetso ukoresha.
Waba warigeze kwigira nk’umukiriya wawe ngo urebe mu by’ukuri serivisi ubaha uko zimeze? Wakwikorera umushinga wawe? Wagira uwo ubwira serivise utanga uko zimeze? Gutanga serisi nziza ntibigusaba amafaranga na make. Icyo bigusaba ni ukureba umushinga wawe ukawuha intego n’icyerekezo, ukiyemeza n’uburyo uzabikoramo. Niba hari icyo abakiriya bawe bigeze binubira ukabitesha agaciro, bazageraho bumve ko ntacyo umaze.
Byatumarira iki gushyira mu bikorwa ibyo twize dushyizeho umwete?
Byanditswe na Anthony Gitonga
Ni gute byakongera umusaruro mu kazi kacu kandi ni gute byashimangira imikoranire? Ndakeka ko byagira impinduka nyinshi ku buzima bwacu dushyize mu bikorwa ibyo tuba twarize, twabaho neza kandi n’umusaruro ukiyongera. Muri iki gitabo, ibyiciro bine mu kwiga, mvuga ku buryo bwo kwiga n’uburyo ibyizwe byashyirwa mu bikorwa bikabyara inyungu nyinshi kuri nyir’ukubikora. Reka turebe kuri buri cyiciro ukwacyo mu magambo make.
- Urwego rwa 1: Kugira amatsiko mu mutwe wawe.
1.Icyiciro cya mbere, gukoresha igihe cyo kwiga. Muri iki cyiciro, twunguka amakuru adufitiye akamaro, dushira amatsiko binyuze mu kubaza ibibazo. Ibibazo no kumva, hari byinshi dukeneye kumenya, bituma twemera ko ntacyo tuzi bikadutera inyota yo gushaka kumenya byinshi.
Amatsiko ni intangiriro yo kwiga, wakora iki kugira ngo uhorane amatsiko n’inyota yo kwiga? Birashoboka ko amatsiko yakwicisha, ariko ugapfa umenye. Horana amatsiko, horana inyota. Wige.
- Icyiciro cya 2 kwiga ukoresheje umutima. Muri iki cyiciro twigiramo kwitoza ibyo twakora. Tukiga dushishikaye, ikiba kigamijwe ni ukudasiga ku ntebe ibyo twize, muri buri kanya kose twiga haba hari ibyo dushaka gusobanukirwa, tubona itegeko ry’umutima. Itegeko ry’umutima rivuga ko twiga atari ukugira ngo tumenye gusa ahubwo kugira ngo tugire ibyo duhindura.
Kwiga ni igikorwa gifite umurongo ngenderwaho umuntu ashakisha kandi akawugeraho, bituma yanguka mu bwenge igihe akiriho, bikaba bimusaba ubwitange. Ntushobora kwiga wiyoboye. Ushobora kwihitiramo kwiga wiyigishije, ariko bigusaba kwitekerezaho no gukora, kugira ngo ibyo wiga bigende neza.
- Icyiciro cya 3 kwiga dukoresha ibiganza byacu. Muri iki cyiciro cyo kwiga duhuza amagambo n’ibikorwa. Nyakwigendera Stephen Covey yavuze kuri iki cyiciro agira ati: “iyo wiyigisha umenya bikoroheye. Buri munyeshuri aba umwarimu kandi n’umwarimu akaba umunyeshuri. Iyo guhuza imvugo n’ingiro tubigize intego, twubahiriza itegeko ryo kurambura ibiganza tugatanga ibyo twahawe rivuga ko kwigisha abandi ari ukwiga neza.
Kwiga ntacyo byaba bimaze igihe ibyo wize ntacyo uzabikoresha. Ahazaza ni ah’ abazabitekereza, bakabipanga, bakanabikora. Udakoze ntacyo byaba bimaze kugira icyo umenya. Koresha ibyo wize kandi ubiheho n’abandi.
- Icyiciro cya 4 kwiga ni akamenyero. Iki ni icyiciro cyo gushyira mu bikorwa ibyizwe. Ibyo dushyira mu bikorwa bihindura ubuzima bwacu. Bikaduha imyitwarire runaka. Agaciro ko kwiga ni uguhindura uburyo twumvagamo ibintu. Iyo dufashe ibintu twigishijwe n’ubuzima ubu n’ubu, tubona itegeko ry’akamenyero. Itegeko ry’akamenyero rivuga ko mbere na mbere habanza kwiga naho impinduka zikava ku bishyira mu bikorwa.
Ubwo ukaba urangije ibyiciro bine byo kwiga. Biroroshye? Yego. Ndakeka ko byoroshye kandi bitagoye kubyumva. Bishyire mu bikorwa ubone inyungu zo kwiga.
Umwanditsi ubuyobozi bw’ubwanditsi, umuvugizi akaba n’umutoza. www.anthonygitonga.com
Byanditswe na Camille Sinclair


text:
Igisubizo: Itotezwa ni igihe cy’imyaka irindwi kizabaho, ubwo Imana izanzura guhana Isirayeli, ari nako icira urubanza abatizera bose. Itorero, rigizwe n’abizeye Yesu Kristo nk’umucunguzi wabo, ntabwo rizaba rikiri kw’isi muri icyo gihe. Itorero rizakurwa ku isi rizamurwe gusanga Yesu (1 Abatesalonika 4:13:18, 1 Abakorinto 15:51-53). Itorero rizarindwa umujinya w’Imana ugiye kuza (1 Abatesalonika 5:9). Muri Bibiliya tuhasoma amazina menshi ahabwa icyo gihe cy’itoteza: umunsi w’uburakari bw’Uwiteka (Yesaya 2:12, 13:6-9, Yoweli 1:15, 2:1-31, 3:14, 1 Abatesalonika 5:2); ibyago (Gutegeka kwa Kabiri 4:30), umubabaro mwinshi, uzaba mu gice cya 2 cy’iyo myaka irindwi (Matayo 24:21), igihe cy’amakuba (Daniyeli 12:1, Zefaniya 1:15), igihe cy’umubabaro wa Yakobo (Yereiya 30:7).
Ni ngombwa kubanza kumva neza Daniyeli 9:24-27 kugira ngo tubona gusobanukirwa impamvu icyo gihe kizabaho, n’igihe kizabera. Iki cyanditswe kivuga igihe cy’ibyumweru 70 byategekwe ubwoko “bwawe”. Ubwoko bwa Daniyeli bwari Abayahudi, cyangwa igihugu cya Isirayeli; Daniyeli 9:24 havuga igihe Imana yategetse “kugira ngo ibicumuro bicibwe n'ibyaha bishire, no gukiranirwa gutangirwe impongano haze gukiranuka kw'iteka, ibyerekanywe n'ibyahanuwe bifatanishwe ikimenyetso, ahera cyane hasigwe amavuta”. Imana yivugira ko ibyo byumweru 70 bizasohoza umugambi wayo. Iyi ni imyaka 7 (icyumweru) inshuro 70, cyangwa imyaka 490. Mu mirongo ikurikiraho, 25 na 26, Daniyeli abwirwa ko nihashira “ibyumweru 7, n’ibindi 62” (69 byose hamwe), Mesiya azakurwaho, uhereye igihe hazategekwa kubaka Yerusalemu. Mu yandi magambo, ibyumweru 69 by’imyaka (imyaka 483) nyuma y’itegeko ryo gusana Yerusalemu, Mesiya “azakurwaho”. Abanyamateka rwose bemeza ko Yesu yabambwe hashize imyaka 483 Yerusalemu yongeye gusanwa. Abahanga benshi, nubwo baba batizera ibindi, bemera rwose ku ubu buhanuzi bwa Daniyeli bwavuze ukuri.
Nuko rero, nyuma y’iyo imyaka 483 iri hagati y’igihe cy’itegeko ryo gusana Yerusalemu no kubambwa (“gukurwaho”) kwa Mesiya, hasigaye ikindi gihe cy’imyaka irindwi itaruzura nkuko Daniyeli 9:24 habivuga: “kugira ngo ibicumuro bicibwe n'ibyaha bishire, no gukiranirwa gutangirwe impongano haze gukiranuka kw'iteka, ibyerekanywe n'ibyahanuwe bifatanishwe ikimenyetso, ahera cyane hasigwe amavuta”. Iyo myaka irindwi isigaye niyo yitwa imyaka y’itotezwa cyangwa y’umubabaro – nicyo gihe Imana izarangiza guhana Isirayeli kubw’ibyaha byayo.
Daniyeli 9:27 hatunyuriramo ibizaba muri iyo myaka irindwi: “azasezerana na benshi isezerano rikomeye, rimare icyumweru kimwe. Nikigera hagati azabuzanya ibitambo n'amaturo, umurimbuzi azaza ku ibaba ry'ibizira, maze kugeza ku mperuka yategetswe uburakari buzasandazwa kuri uwo murimbuzi”. Uwo murimbuzi uvugwa niwe Yesu yise “ikizira kirimbura” (Matayo 24:15), ahandi akitwa “ya nyamaswa”, nko mu Byahishuwe 13. Daniyeli 9:27 hatubwira ko iyo nyamaswa izakora isezerano rikomeye, ariko yageza hagati y’icyo cyumweru (hashize imyaka 3 n’igice itotezwa ritangiye), igaasesa iryo sezerano, igahagarika amaturo n’ibitambo. Ibyahishuwe 13 havuga ko iyo nyamaswa izategeka isi yose kuyiramya. Ku murongo wa gatanu (Ibyahishuwe 13) havuga ko ibyo bizamara amezi 42, tuzi ko ahwanye n’imyaka 3 n’igice.
Twibukiranye: Daniyeli yavuze ko bi bizatangira mu cyumweru hagati (ku mwaka wa 3 n’igice), Ibyahishuwe 13:5 hakatubwira ko bizamara amezi 42 (indi myaka 3 n’igice), twateranya tukabona ko byose hamwe byuzuye amezi 84 cyangwa imyaka 7. Daniyeli 7:25 havuga ku mu “igihe, ibihe n’igice cy’ibihe” (igihe = umwaka 1; ibihe = imyaka 2; igice cy’igihe = igice cy’umwaka, byose hamwe bibyara imyaka 3 n’igice), hazabaho iryo “renganywa cyangwa itoteza”, bikazaba ari muri icyo gice cya nyuma cy’iyo myaka 3 n’igice iyo nyamaswa izaba ikomeye.
Ibindi byinshi kuri icyo gihe cy’itotezwa wabisoma mu Ibyahishuwe 11:2-3, ho havuga iminsi 1260 n’amezi 42, no muri Daniyeli 12:11-12 havuga iminsi 1290 n’indi minsi 1335. Iyi minsi yose itangirira hagati muri ya myaka irindwi. Iminsi yongerwaho muri Daniyeli 12 ishobora kuba ibariramo n’igihe kizakurikiraho cy’urubanza (Matayo 25:31-46) n’ubwami bw’ikinyagihumbi bwa Kristo (Ibyahishuwe 20:4-6).
Ikibazo: Itotezwa ni iki? Kubera iki bavuga ko hari itotezwa rizamara imyaka irindwi?
Igisubizo: Itotezwa ni igihe cy’imyaka irindwi kizabaho, ubwo Imana izanzura guhana Isirayeli, ari nako icira urubanza abatizera bose. Itorero, rigizwe n’abizeye Yesu Kristo nk’umucunguzi wabo, ntabwo rizaba rikiri kw’isi muri icyo gihe. Itorero rizakurwa ku isi rizamurwe gusanga Yesu (1 Abatesalonika 4:13:18, 1 Abakorinto 15:51-53). Itorero rizarindwa umujinya w’Imana ugiye kuza (1 Abatesalonika 5:9). Muri Bibiliya tuhasoma amazina menshi ahabwa icyo gihe cy’itoteza: umunsi w’uburakari bw’Uwiteka (Yesaya 2:12, 13:6-9, Yoweli 1:15, 2:1-31, 3:14, 1 Abatesalonika 5:2); ibyago (Gutegeka kwa Kabiri 4:30), umubabaro mwinshi, uzaba mu gice cya 2 cy’iyo myaka irindwi (Matayo 24:21), igihe cy’amakuba (Daniyeli 12:1, Zefaniya 1:15), igihe cy’umubabaro wa Yakobo (Yereiya 30:7).


text:
Umugabo wanjye yasezeranye n’undi mugore rwihishwa
Muraho neza basomyi b’uru rubuga. Nagirango mumfashe mungire inama kuko njya mbona mufasha benshi.
Mu 2002 nakundanye n’umusore tuza kubura ubushobozi bwo gukora ubukwe twiyemeza kubana tudakoze ubukwe no mu mategeko turabireka kuko nabonga twese dukundanye twari twarahanye isezerano ko tuzabukoresha tumaze kubona amafaranga.
Twarabanye tabana neza nta kibazo ndetse n’amafaranga dutangira kuyabona ariko nakoza umugabo ibyo gusezerana akambwira ngo mbe nitonze tuzakore ubukwe bwiza.
Hagati aho twaje kugira ikibazo nyuma yo kubyara umwana wa mbere inda zindi zagiye zivamo. Aho rero niho hatangiye guturuka amakimbirane mu rugo haza umwuka mubi ariko dukomeza gukorera urugo twese tubona imitungo myinshi twubaka inzu tugura n’imodoka.
Mu mwaka ushize nibwo naje kumenya ko umugabo wanjye afite undi mukobwa bacuditse ndetse nawe ageza aho aranyerurira ambwira ko atakinshaka. Nakomeje kwihangana nkumva ko wenda azahinduka ariko nza gutungurwa no kumva ko bamaze no gusezerana mu murenge.
Ubu rero inama nshaka s’iyo kujya kumurega ku mitungo kuko umwana aramwemera yanamwihanditseho, ahubwo ikibazo kindemereye kurusha iyo mitungo yose twaruhanye akaba yarayishyizemo undi mugore, nuko ubu numva ndushaho kumukunda birenze uko namukundaga nubwo yamaze kunyereka burundu ko we atanshaka.
Mungire inama. Nkore iki ngo numve ko umugabo wanjye yanyanze burundu ntangire ubuzima bushya? Buri gihe numva ngira ikizere muri jye ko tuzasubirana kandi na none ntibyashoboka. Mporana umutima umbwira ko azangarukira. Ese ubwo birashoboka? Kuki se mporana icyo cyizere kandi mbibona neza ko yanyanze?
Agasaro.com
Ukeneye kugisha inama watwandikira kuri agasaromagazine@gmail.com
Forum posts
-
-
-
Ugenda urushaho kumukunda? Umukundira iki?
ibizakurikiraho uzabyibareho: umugabo utakiri uwawe yakubwiye ko atagushaka. iyubahe nkumugore ukuze kandi ushobora kugira imbere ye heza. Wumve ko uwo mugabo atari umusazi ko yakubwiye ukuri kw’ibintu. ndakwanze ntivamo ndagukunze. uzabona undi ugukunda by’ukuri uwo ntiyari uwawe. kandi natangira kugirana ibibazo niryo shyano (abasomyi bambabarire) yashyize mu nzu azashaka kukugira agatebo akugarukeho kandi afite umugore w’isezerano. uziyubahe umuhakanire ijambo ni irya mbere. yakubwiye ko atagushaka: byemere.
uko biri kose gana ubuyobozi nubwo umugabo atakigushaka azaguhe imperekeza ubone uko utangira ubundi buzima kandi azaguhe n’indezo y’umwana imbere y’amategeko.
icyo utabona nuko nyuma y’iminsi mike umwana wawe bazashaka kumugutwara wowe ukiri muri ndamukunda, ndamukunda.jya mu buyobozi inzira zikigendwa mwandikirane ibijyanye n’umwana n’indezo ye.
iyo umugabo yafatanye nabakobwa nkabo akarinda ubwo azeserana nabo ibyanyu biba byararangiye kandi ntaba akitekerereza. ikizakurikiraho nuko uwo mugore we azamubwira ko arimo gupfusha umuntungo ubusa bagashaka uko bakwambura umwana ubundi ugasigara wumiwe.
va mu mikino ijyanye n’amarangamutima ushake imbere yawe hazaza nah’umwana wawe. se ubwo uwo mugabo apfuye uyu munsi ibyo bibazo mutarabikemura uzi ibibazo wajyamo n’uwo mwana? wibuke ko mukase we basezeranye wowe mwarabyaranye gusa.
imitungo yo ntuzayibona yose ariko uracyariho kandi uzi gukora. ishyiremo ko uzakora ukaronka ibirenzeho.
-
-
Njyewe Mbona Uwo Mugabo Yarahubutse Kuguta Mwarababaranye,
Gusa Kuba Umukunda Si Ikibazo Kuko Ni Umugabo Wawe Mwabanye Nubwo Yagiye Gushaka Undi Mugore.
Gana Mu Buyobozi Ubanye Uhabwe Ibyo Waruhiye,ubundi Ukomeze Utegereze Umugabo Wawe Ntazatinda Kukugarukira Kuko Aho Azajya Nta Mahoro Azakurayo.
Senga Imana Kugirango Ibe Mu Byawe!


text:
Koko,Abakristu nyakuri,bakwiye kugira umutima nk'uwa KRISTU.Umukristu nyakuri bivuga umuntu wigana Kristu,agakora ibyo yasize adusabye,kandi akigisha ibihuye n'ibyo yavuze.URUGERO,yasize avuze yuko abakristu bazarangwa nuko bakundana (Yohana 13:35),ndetse bagakunda abanzi babo (Matayo 5:44),kandi ntibivange mu byisi (Yohana 15:18,19).Yasize asabye abakristu nyakuri kumwigana nabo bagakora umurimo yakoraga wo kubwiriza (Yohana 14:12),kandi bakabwiriza ku buntu badasaba amafaranga (Matayo 10:8).Kwitwa umukristu kandi ukora ibyo Yesu yatubujije,uba uri antikristu.Umukristu ntibivuga umuntu utanga icyacumi cyangwa ujya kurya ukarisitiya.
sibomana evariste - 25/11/2017 saa 06:29


text:
Gatsibo: Bafashe ingamba nshya zo kuzesa imihigo
Nyuma yo kuza ku mwanya wa 24 mu mihigo, ubuyobozi bw’Akarere ka Gatsibo bufatanyije n’abaturage ubu bafashe ingamba nshya.
N’ubwo Akarere ka Gatsibo kavuye ku mwanya wa nyuma kakamanukaho imyanya itandatu mu mihigo y’umwaka ushize, abaturage n’abayobozi b’aka karere baravuga ko bidahagije akaba ari yo mpamvu ngo ubu bafashe ingamba zidasanzwe zizatuma muri uyu mwaka mushya w’imihigo bazarushaho kwitwara neza.
Umuyobozi w’Akarere ka Gatsibo Gasana Richard, avuga ko muri izi ngamba harimo gukorera hamwe, gukorera ibintu ku gihe no kurushaho kwegera abaturage, ibi ngo nibabigeraho barizera ko nta kabuza bazaza mu myanya myiza.
Agira ati:†Aho ibintu byagiye bipfira twarahabonye, akaba ariho tugiye gushyira ingufu cyane, harimo icya mbere kwegera abaturage tukumva ibibazo byabo, ikindi tukaba tuzakorera hamwe nk’ikipe imwe.â€
Abaturage b’Akarere ka Gatsibo nabo bavuga ko basonzeye kubona Akarere kabo kaza mu myanya y’imbere mu mihigo ariko nabo babigizemo uruhare, nk’uko bitangazwa na Murego Richard uhagarariye Abanyamabanga Nshingwabikorwa b’Imirenge.
Imihigo igera kuri 70 ni yo Akarere ka Gatsibo kasinyanye na Perezida wa Repubulika muri uyu mwaka w’imihigo wa 2015-2016. Iyi mihigo irimo ijyanye n’ubukungu ari yo iza ku isonga, igaragaramo ibikorwa byo kurushaho guteza imbere ubuhinzi.
Imihigo ikomoka ku bikorwa by’ubucuruzi birimo kuzuza Hotel y’Akarere, harubakwa agakiriro, kubaka Ikigo kizajya gikorerwamo amahugurwa n’ibindi, imihigo ijyanye n’imibereho myiza y’abaturage n’imihigo ijyanye n’imiyoborere n’ubutabera.
Mu mwaka ushize w’imihigo Akarere ka Gatsibo kaje ku mwanya wa 24 mu turere 30 n’amanota 74%, mu gihe mu mwaka wari wabanje kari ku mwanya wa nyuma.


text:
Alain MUKU
Umuhanzi Alain Muku mu rugamba rwo kuzamura abahanzi nyarwanda binyuze muri Hanga Higa
Nyuma yo kubona ko uko iminsi ihita ibihangano by’umwimerere nyarwanda bikendera kuko abahanzi bacu batabyitaho kandi ari kimwe mu bigize umuco wacu, twasanze igihe kigeze ngo buri mwaka mu Rwanda hose habeho (...)
Artist
Alain Muku arakataje na gahunda yo kuzura umuziki nyarwanda, amajonjora ageze ku musozo
Nyuma y’aho batangiriye urugendo rwo kuzenguruka mu turere tumwe na tumwe tugize igihugu bakora amajonjora y’ abahanzi bafite impano ariko babuze amikoro yo kuwuzamura, umuhanzi Alain Muku abona ko intego yo kuzura (...)
Tubanamo
Uwariboye
Nyuma y’amajonjora yabaye abatsinze bamenyekaye
Nkuko byari byatangaje ko hagomba guhabwa amahirwe kubantu bafite talent, ubu iryavuzwe riratashye


text:
Ubwo iyi poromosiyo yatangiraga, buri cyumweru umunyahirwe yatsindiraga moto, none hari hasigaye iyi modoka. Byaba ari igihombo gikomeye niba ufite simukadi ya Airtel ukaba udakina muri Tunga, ushobora gusanga iyi modoka ari iyawe, ni ugukanda gusa 1 ukohereza kuri 155 hanyuma ukabasha kuba umwe mu bantu bagenda mu modoka.
Iyi modoka ifite imyanya 7 yo kwicaramo, wayitsindira ukanze 1 ukohereza kuri 155 ku giceri cy'ijana gusa
Kugira ngo umunyamahirwe abe yatsindira imodoka nk’igihembo gikuru muri Tunga bisaba amanota 5000 kuzamura. Twabibutsa ko kugira ngo nawe ujye mu mubare w’abanyamahirwe bashobora kwegukana iyi Toyota Avanza ifite imyanya 7 yo kwicarwamo, uhamagara kuri 155 cyangwa ukandika 1 ahandikirwa ubutumwa bugufi muri telephone yawe maze ukohereza kuri 155 ubundi ugatangira gusubiza ibibazo ari nako ugwiza amanota.


text:
Gutangiza umushinga bisaba umwanya uhagije wo kuwutegura neza kugira ngo uzabashe kwaguka. Gutegura neza umushinga bifasha gusobanukirwa inzitizi zishobora gukoma mu nkokora ishyirwamubikorwa ryawo no kuzishakira ibisubizo. Umushinga wateguwe neza ukunguka ntabwo ugirira inyugu nyirawo gusa kuko atanga akazi ku bandi.
Mu gihe ibihugu byinshi byugarijwe n’ikibazo cy’ubushomeri, leta zitandukanye zikangurira abaturage kwihangira imirimo ibyara inyungu aho gutegereza akazi gatangwa na leta. Umushinga ubyara inyungu ntuhangwa mu magambo gusa, ahubwo bisaba umwanya uhagije wo kuwutegura kugira ngo ubashe gutanga umusaruro. Niba ufite umushinga ubyara inyungu ushaka gushyira mu bikorwa, hari ibintu usabwa kubanza kwitaho mbere yo kuwushyira mu bikorwa kugira ngo ubone icyo wawushakagamo.
1. Gutegura imbanzirizamushinga
Imbazirizamushinga ifasha uwutegura gushushanya neza imiterere y’umushinga we ndetse n’ibizakenerwa kugira ngo ushyirwe mu bikorwa uko bikwiye. Ibi bifasha kwegeranya ibikenewe byose ndetse n’igihe bishobora gutwara kugira ngo biboneke. Imbanzirizamushinga iteguwe neza ifasha nyir’umushinga kugerageza kugera kubiyikubiyemo mu gihe nyacyo yagennye.
2. Gushaka amahugurwa n’inama zifitanye isano n’umushinga wawe
Kubona amahugurwa yerekeranye n’umushinga utekereza gushyira mu bikorwa ni ingezi cyane. Bifasha nyir’umushinga kureba niba ibyo yateguye hari aho bihuriye n’ibyo yahuguwemo. Abona umwanya wo gusobanuza no gutanga ibitekerezo by’uko yumva byagenda kugira ngo abone amakuru yose akeneye yerekeranye n’umushinga we.
Mu gihe ugize amahirwe yo kwitabira amahugurwa cyangwa inama zifitanye isano n’ibyo urimo utegura, gerageza kubikurikirana ubushishozi kugira ngo hatagira ikintu cy’ingirakamaro kigucika kandi aho udasobanukiwe ubaze. Bizagufasha gusobanukirwa neza ibyo urimo, icyo bisaba, inzitizi zirimo n’uko wazikemura n’ibindi byagufasha kugera ku ntego wiyemeje.
3. Guhitamo ahantu umushinga uzashyiriwa mu bikorwa
Umushinga usaba gukorerwa ahantu haberanye n’icyo ugamije kugira ngo ubashe kugirira abahatuye akamaro kandi nabo bawuteze imbere. Mu gushaka kureba ahantu haberanye n’umushinga ugiye gushoramo imari, banza wite ku mibereho y’abahatuye, ibyo bakeneye ndetse n’ibikorwaremezo biri muri ako gace.
Urugero: Umushinga wo kubaka uruganda rutonora ikawa, mu gihe utekereza umushinga nk’uyu wirinda kuba warwubaka ahantu badahinga ikawa kugira ngo rutazabura izo rutonora. Ugomba kuwerekeza mu bice byeramo ikawa kandi ubona ko abahatuye babangamiwe no kuba badafite uruganda rutunganya umusaruro beza.
4. Gutekereza ku gishoro
Abantu benshi bumva bafite ibitekerezo byo kwihangira imishinga ariko igishoro kikababera inzitizi. Mbere yo gutangiza umushinga runaka, tekereza aho uzakura amafaranga azagufasha kuwushyira mu bikorwa. Ushobora gutekereza kwitabaza inguzanyo ya banki n’ahazava ingwate, kugurizwa n’inshuti cyangwa abo mufitanye isano ndetse no kuwushakira abaterankunga bitewe n’icyo ushobora kumarira abantu benshi.
5. Gutoranya umushinga ushyigikiwe n’amategeko
Buri hantu hagira umuco n’imiziririzo bitewe n’imiterere yaho ndetse n’abahatuye. Mu gihe utegura umushinga ugomba gusobanukirwa neza icyo amategeko awuvugaho kugira ngo utazisanga wakoze ibitemewe. Niba hari ibihugu byemera ubucuruzi bw’urumogi, ntabwo umutu ashobora gutegura umushinga w’ubucuruzi nk’ubu mu Rwanda ngo ni uko ahandi bikorwa. Kwita ku cyo amategeko n’umuco ugenga abatuye aho ushaka gushyira umushinga biwuvugaho, bizagufasha gusobanukirwa icyo amategeko awuteganyaho n’uko rubanda bazawushyigikira.
6. Kwandikisha izina ry’umushinga
Hagiye humvikana abantu binubira kwibwa imishinga mu gihe bagiye kuyishakira inkunga muri bimwe mu bigo bishinzwe kuyitera inkuga, igahabwa abandi kuko banyirayo batayandikishije. Umuntu ufite umushinga agomba kwirinda kuwereka umuntu wese mbere yo kuwandikisha kugira ngo hatagira uwumwiba akawiyandikishaho mu izina rye. Kwandikisha umushinga mu mategeko biha nyirawo uburenganzi busesuye bwo kuwubyaza umusaruro yitonze ntawe bawutanguranwa kuko arengerwa n’amategeko y’umutungo mu by’ubwenge.
7. Gusobanukirwa ibyerekeye imisoro
Hari abantu bashora imari mu mishinga runaka, bagahomba byihuse bitewe no kutagira amakuru ahagije ku misoro itangwa n’ibikorwa bakora. Kenshi imisoro iba urucantege mu gihe umushinga ugitangira, gusa iyo wabanje kubitekereza ubona umwanya wo kugereranya igishoro n’imisoro bikaguha kureba niba uzabona inyungu. Ni byiza kumenya amakuru ahagije ku misoro y’ibyo ugiye gushoramo imari kugira ngo utazasanga warakoreye imisoro gusa.
8. Gutekereza ibijyanye n’ubwishingizi
Byagiye bigaragara ko impanuka zitungurana zigatwika inyubako n’ibizirimo. Abari barashinganishije ibyabo baragobotswe, abo bitameze bityo bararira barihanagura. Niba ugiye gushora imari mu mushinga ubyara inyugu itwararike ubwishingizi bw’ibyo ugiye gukora. Tuzi ko nta witegura ibyago, ibiza n’ibindi bibi bishobora kurogoya gahunda ziba zarateganyijwe. Ubwishingizi ni ingenzi mu kurengera ibikorwa washoyemo imari kugira ngo bukurengere igihe utunguwe na kirogoya mu bikorwa byawe. N’ubwo udasubirana ibyo wahombye byose ariko ubona aho ubariza bityo ugahabwa impozamarira zigufasha kongera kwisuganya.
9.Gushakira ibyangombwa umushinga wawe
Ubuyobozi bwaho ugiye gukorera bugomba kuba buzi ibyo ugiye gukora n’icyo bigamije kugira ngo uhabwe uruhushya rukwemerera kuhakorera. Ibyangombwa byemera imikorere n’ibikorwa bya bizinesi biyifasha kwaguka no kurengerwa n’ubuyobozi bw’inzego z’ibanze zaho ikorerwa.
10. Gusobanukirwa neza inshingano zawe nka nyir’umushinga
Nyir’umushinga agomba kuba azi neza inshinano ze ndetse n’inshingano z’abakozi kugira ngo bafatanye gutanga umusaruro uhagije. Niba uri guteganya guhanga umushinga, kumenya neza inshingano zawe bizagufasha kwereka urugero rwiza abo ukoresha bityo umusaruro batanga ubashe kwiyongera. Kumenya inshingano bifasha gukorera ibintu ku gihe kandi neza.
Mu gihe uri mu rugendo rwo kwihangira umushinga ubyara inyungu, mbere yo kuwushyira mu bikorwa ugomba kubanza kureba niba ibivuzwe hejuru ubyubahirije. Ibi bizagufasha gukora ibyo ugomba gukora ku gihe kandi neza bityo umushinga wawe ubashe kubyazwa umusaruro ukwiye.
Bijyanishijwe n’ibyo za leta z’ibihugu zisaba abaturage babyo ko badakwiye gutegereza akazi ka leta kuko ari gake, ahubwo ko bakwiye kwihangira imirimo ibyara inyugu, mbere yo gushyigikira ibyo leta isaba ugomba gutegura neza ibisabwa b’ingezi bizafasha umushinga wawe kunguka no kwaguka.


text:
Incamake y’amateka ya Rudahigwa Mutara III Rudahigwa yavukiye i Nyanza mu wa 1911. Ni umwana w’imfura wa yuhi V Musinga na Kankazi Radegonde ka Mbanzabigwi wa Rwakagara. Rudahigwa ni ikinege kuri nyina ariko se yari afite abandi bana yabyaranye n’abandi bagore. Kuva mu wa 1919 kugeza mu wa 1924, Rudahigwa yigaga mu Ishuri ry’Abana b’Abatware i Nyanza ryayoborwaga na M. Defawe, wari uzwi ku izina rya "Sebiziga". Muri iri ishuri ni ho yigiye gusoma no kwandika, Igiswahiri n’amasomo ajyanye n’imiyoborere myiza.
Ku itariki ya 7 Nyakanga 1929, yagizwe n’Ababirigi umutware wa Nduga na Marangara. Ku wa 16 Ugushyingo 1931, yimye ingoma abifashijwemo na Guverineri Voisin wayoboraga Ruanda-Urundi afatanyije na Musenyeri Classe. Icyo gihe ni na bwo Rudahigwa yahawe izina ry’ubwami rya Mutara.
Ku wa 15 Ukwakira 1933, Mutara Rudahigwa yashakanye na Nyiramakomali, baza gutana mu wa 1940. Nyuma y’igihe gito (1942), yashakanye na Rozariya Gicanda. Mu wa 1943, Rudahigwa yabatijwe na Musenyeri Léon Classe, yitwa Chales Léon Pierre naho umugabekazi yitwa Radegonde. Ku wa 25 Nyakanga 1959 ni bwo Rudahigwa yatanze mu buryo butunguranye kandi butavugwaho rumwe, agwa i Bujumbura mu Burundi. Yatanze nta mwana n’umwe asize. Imvaho Nshya ibikesha Inteko Nyarwanda y’Ururimi n’Umuco.
Urugo rw’Umuhigo rw’umwami Mutara III Rudahigwa ruherereye mu Karere ka Nyagatare, Umurenge wa Mimuli, Akagari ka Rugari, Umudugudu wa Rebero, ni ahahoze hitwa mu Mutara w’i Ndorwa. Rwubatse hepfo gato y’ibiro by’Umurenge wa Mimuli. Rugizwe n’inzu eshanu zifite inkuta zubakishijwe ibyuma, hasi hashashe sima. Zisakaje amabati bigaragara ko agikomeye ugereranyije n’imyaka irenga 72 amaze, dore ko yubatswe mu wa 1943. Buri nzu ifite icyo yari yaragenewe. Hari iyo umwami yararagamo, iyagenewe abanyacyubahiro bagendanaga n’umwami, iy’abaja b’umwami, iy’uruhimbi, iy’inzoga n’ibiribwa ndetse n’igikoni.
Ntabwo byorohera buri wese guhita yumva ukuntu umwami Mutara III Rudahigwa yavuye i Nyanza akajya kubaka urugo mu Ndorwa (Nyagatare) kuko harimo urugendo rutari rugufi. Hari abavuga ko yakoraga urwo rugendo yitwaye mu modoka ye, abandi bakavuga ko yari afite umushoferi. Umwami Rudahigwa yubatse ruriya rugo mu rwego rwo kugira ngo age abona aho aruhukira cyane cyane igihe yabaga yagiye guhiga no kureba amashyo y’inka ze z’inyambo yari muri kariya gace. Muri icyo gihe hari ishyamba rya Pariki y’Akagera, kandi kera hitwaga mu Ndorwa ya Gahaya na Nyiragahaya, hakaba harahindutse mu Rwanda ku ngoma ya Mutara Ndabarasa.
Urugo rw’umwami Mutara III Rugahigwa Urugo rwe ntirwacumbikiraga umwami gusa ahubwo rwanafashaga Abanyarwanda bajyaga i Buganda kugira ngo inyamaswa zitabarira ku gasozi cyangwa hakagira ubundi bugizi bwa nabi bwashoboraga kubakorerwa. Abashefu n’abandi bose bazaga gushengerera umwami ni ho bacumbikaga. Rudahigwa yakundaga guhiga kandi yitabiraga n’amarushanwa yo guhiga yaberaga mu ishyamba ry’icyanya cy’Akagera.
Umuhigo yakoreraga muri ruriya rugo kwabaga ari nko gukora imyitozo kuko yakundaga kuyikora, yaba ageze mu ishyamba agahiganwa n’abandi kwica inyamaswa. Yaba ayishe akivuga n’abandi bakaboneraho na bo bakivuga.
Ingando ya Rudahigwa i Mimuli yaretse gukoreshwa mu wa 1959 amaze gutanga, kuko hakurikiyeho igihe cy’intambara z’urudaca.


text:
ISOMO RYA 93
Yesu asubira mu ijuru
Yesu yahuriye n’abigishwa be i Galilaya, maze abaha itegeko ry’ingenzi rigira riti “nimugende muhindure abigishwa mu bantu bo mu mahanga yose. Mubigishe ibyo nabigishije kandi mubabatize.” Hanyuma yarababwiye ati “mujye mwibuka ko ndi kumwe namwe iminsi yose.”
Yesu amaze kuzuka, mu gihe cy’iminsi 40 yabonekeye abigishwa benshi i Galilaya n’i Yerusalemu. Yabigishije ibintu byinshi akora n’ibitangaza. Yahuye n’intumwa ze ku ncuro ya nyuma ziri ku musozi w’Imyelayo. Yarazibwiye ati “ntimuve i Yerusalemu. Ahubwo mukomeze mutegereze icyo Data yasezeranyije.”
Intumwa ze ntizasobanukiwe icyo yashakaga kuvuga. Zaramubajije ziti “ese ugiye kuba Umwami wa Isirayeli?” Yesu yarazishubije ati “igihe Yehova yateganyije ko nzabera Umwami ntikiragera. Ariko muzahabwa imbaraga z’umwuka wera kandi muzambera abahamya. Mugende mubwirize i Yerusalemu, i Yudaya, i Samariya no mu turere twa kure cyane tw’isi.”
Hanyuma Yesu yatangiye kuzamurwa mu ijuru, maze igicu kiramukingiriza. Abigishwa be bakomeje gutumbira mu kirere, ariko yari yagiye.
Abo bigishwa bavuye ku musozi w’Imyelayo basubira i Yerusalemu. Bateraniraga mu cyumba cyo hejuru buri gihe bagasenga. Bakomeje gutegereza ko Yesu abaha andi mabwiriza.
“Ubu butumwa bwiza bw’ubwami buzabwirizwa mu isi yose ituwe, kugira ngo bubere amahanga yose ubuhamya; hanyuma imperuka ibone kuza.”—Matayo 24:14


text:
Nyamasheke: Ukwezi kw’imiyoborere myiza ngo ni ishuri ritoza abaturage kwikemurira ibibazo
Ukwezi kw’imiyoborere myiza ku baturage b’akarere ka Nyamasheke ngo ni ishuri ryiza ryo kubafasha kwikemurira ibibazo kandi buri gihe bakarangwa n’indangagaciro zo kwicarana hamwe kugira ngo bakemure amakimbirane bafitanye.
Ubu butumwa bwatanzwe n’Umuyobozi w’akarere ka Nyamasheke wungirije ushinzwe imari n’iterambere ry’ubukungu, Bahizi Charles, ubwo tariki ya 18/02/2014 yaganiraga n’abaturage b’imirenge ya Ruharambuga, Bushenge na Karengera mu rwego rw’ukwezi kwahariwe imiyoborere myiza ndetse hagakemurwa ibibazo by’abaturage.
Ibi biganiro byaranzwe n’ibitekerezo biganisha ku iterambere rusange ariko byibanda cyane ku bibazo by’abaturage ahanini byagaragayemo amakimbirane bafitanye.
Mu gukemura ibi bibazo, Umuyobozi wungirije w’akarere ka Nyamasheke, Bahizi Charles yasabye abaturage ko bakwiriye kwishakamo umuti watuma barwanya amakimbirane hagati yabo ndetse hagira aho avuka bakaba aba mbere kuyakemura aho kugira ngo buri gihe bajye basiragira mu nzego z’ubuyobozi.
Bigendanye n’ukwezi kwahariwe imiyoborere myiza, Bwana Bahizi yavuze ko uku kwezi gufatwa nk’ishuri ritoza abaturage kwikemurira ibibazo, bityo bakumva ko bafite inshingano yo gutuma aho batuye haba heza haba mu buryo bw’ibikorwa bifatika ndetse no kurwanya amakimbirane yo mu miryango.
Bahizi yabwiye abaturage bo mu mirenge ya Ruharambuga, Bushenge na Karengera ko baramutse bimitse indangagaciro yo kwikemurira ibibazo byagabanya umubare w’abantu basiragira mu nzego no mu nkiko bajya mu manza ngo kuko izo manza na zo usanga zikurura urwangano.
Bahizi yagize ati “Kuburana bikurura inzangano mu baturage. Birakwiye ko abaturanyi bagira uruhare mu gukemura ibibazo aho kugira ngo birirwe basirisimba mu nkiko.â€


text:
Mu karere ka Rutsiro abanyeshuri bo mu kigo cy’amashuri abanza cya Nyabirasi abanyeshuri bareze mwalimu wabo, kubwigikorwa kibi akora cyo kwiba amata yabo bityo ngo bakicwa n’inzara.
Mu karere ka Rutsiro abanyeshuri bo mu kigo cy’amashuri abanza cya Nyabirasi abanyeshuri bareze mwalimu wabo, kubwigikorwa kibi akora cyo kwiba amata yabo bityo ngo bakicwa n’inzara.
Uyu mwalimu w’imyaka 42 akaba yarafashwe ku mpamvu z’uko yagiye mu bubiko bw’amata maze agafata amata udupaki 65 akaduha bamwe mu banyeshuri babiri yigisha ngo batumujyanire mu rugo ahatuye hafi ya kanzenze mu karere ka Rubavu.
Abanyehuri bakimara gufata inzira berekera aho yabatumye,bahise bafata umwanzuro wo kurega mwalimu wabo ,kubwo amakosa akora abusanye n’amategeko ya Leta kuri station ya polisi.
Umuvugizi wa polisi mu ntara y’uburengerazuba CIP Theobald Kanamugire yashimiye aba bana kubwo kutarebera amakosa nkaya yokunyereza umutungo wa Leta maze bagahitamo kumurega.
CIP Kanamugire yanenze cyane imyitwarire mibi yuyu murezi kuko ngo ibi bitari bikwiye umuntu w’umurezi kuko ngo birimo kubangamira gahunda za Leta zigamije kuteza imbere imibereho myiza y’umwana.
Twababwira ko gahunda y’inkongoro k’umwana iri hirya no hino ,ikaba igamije guteza imbere imibereho myiza y’abana, ndetse ikanakangurira ababyeyi kurengera imibereho yabana babo banywa amata.
Emmanuel HABIYAKARE
Ibitekerezo
baca.umugani.mukinyarwandango.umuntu.akama.izo.aragiye.bahembwa.urusenda.nyine.natwe.ihuye.mukura.abakurubumudugudu.batumereyenabi.ngobarashaka.akantu Kanda hano umusubize
Nyine mukinyarwanda Bavuga ko imihoro inanirwa gufata ababazi igafata abafashi .uyumwarimu abaye iciro ry umugani kwanza babanze barebe impamvu yayibye mubone kwirirwa muvuga ubusa boshya mubamwabuze ibyo mutangaza muri izingirwa binyamakuru Kanda hano umusubize
Nyine mukinyarwanda Bavuga ko imihoro inanirwa gufata ababazi igafata abafashi .uyumwarimu abaye iciro ry umugani kwanza babanze barebe impamvu yayibye mubone kwirirwa muvuga ubusa boshya mubamwabuze ibyo mutangaza muri izingirwa binyamakuru Kanda hano umusubize
Muzumve ruswa batubwira zariwe ni inoti y'a 2000 yahawe polisi ariko ntuzigera wumva amamiiylni Kanda hano umusubize
niba mwarimu yasabye imbabazi azihabwe Kanda hano umusubize
Niba mwarimu yibye amata bikavugwa kuki uwibye miriyari z,amafranga y,isoko Ryan Rubavu atakivugwa ,yahawe promotion, ligole zose ni amamiriyoni murya ngo murakora imihanda ,ntawe ubivuga,. Wari uziko Rubavu hari imirenge utakwinjiramo n,imodoka ngo bishoboke ?none ngo mwarimu Kanda hano umusubize
nukuri uwomwarimu ateye impungenge ahanwe Kanda hano umusubize


text:
Ku isi abantu basaga miliyoni 350 barwaye indwara y’agahinda gakabije, mu gihe mu Rwanda ubushakashatsi bwakozwe mu 2009 ku bijyanye n’ihungabana, bwagaragaje ko Abanyarwanda bagera kuri 26.1% bafite ihungabana, muri bo abasaga 53.93% bakaba barwaye indwara y’agahinda gakabije.
Agahinda gakabije gashobora kuva ku gufata ibiyobyabwenge cyangwa inzoga mu buryo bwangiza ubuzima umuntu akaba imbata yabyo, akenshi usanga bibyaye no kwiyahura. Nibura 90% by’abiyahura ku isi baba bafite indwara zo mu mutwe; muri bo 60% baba bafite agahinda gakabije.
Ubushakashatsi buherutse gushyirwa hanze bwagaragaje ko guhara ibitotsi bishobora kuvura agahinda gakabije ku barenga icya kabiri cy’abafite iyi ndwara.
Abantu bakunda kumara igihe bataryamye, cyangwa abibuza ibitotsi bagaragaje impinduka zo gukira uburwayi bw’agahinda gakabije, zitandukana ugereranyije n’abatarabikoze.
Kaminuza ya Pennsylvania yigisha ibijyanye n’ubuvuzi yakoze inyigo igaragaza ko iyo umurwayi asinziriye, indwara y’agahinda gakabije ihita igaruka mu buryo bwihuse.
Guhara ibitotsi bisa n’aho bigabanya agahinda gakabije ku kigero cya 50%, hatitawe ku bintu bitandukanye birimo uko umuntu yafashwe, niba umurwayi afata cyangwa adafata imiti ivura iyi ndwara y’agahinda gakabije, nkuko bigaragara mu nyigo yakozwe n’abahanga.
Dr Philip Gehrman, wagize uruhare muri ubu bushakashatsi, yavuze ko bitangaje ku kuba guhara ibitotsi bishobora kuvura indwara y’agahinda gakabije.
Abahanga mu bya siyansi, ntibazi neza ikigero n’uburyo guhara ibitotsi byahangana n’indwara y’agahinda gakabije.
Daily Mail yagaragaje ko raporo ya mbere kuri iyi ngingo yakozwe mu kinyejana cya 19. Kuva mu mwaka wa 1990, inyigo zirenga 75 zakozwe ku buryo bwo kuvura agahinda gakabije hakoreshejwe uburyo bwo kwibuza ibitotsi, gusa ariko nta sesengura ryimbitse ryakozwe, ikaba ariyo mpamvu nta mwanzuro wafashwe.
Raporo yasohotse mu kinyamakuru “Journal of Clinical Psychiatry” yagaragaje ko icya kabiri cy’abarwayi bakoreweho iyi nyigo, abatarashoboye kuryama igihe kirekire byabakijije indwara y’agahinda gakabije.
Nubwo bigaragara ko guhara ibitotsi ku ruhande rumwe bishobora kuvura indwara y’agahinda gakabije, iyo umuntu abyibujije igihe kinini bishobora kumuviramo ibibazo birimo ibyo mu mutwe, indwara z’umutima, ibitekerezo byo kwiyahura cyangwa ubu burwayi bukiyongera aho kugabanuka.
Uburyo umuntu asinzira n’igihe amara asinziriye bigirana isano n’iyi ndwara y’agahinda gakabije, uretse ko biba bigoye kubigaragaza. Ubushakashatsi bugaragaza ko abantu bafite agahinda gakabije bibasirwa n’indwara yo kubura ibitotsi inshuro icumi kurusha abasinzira neza.
Inyigo yakozwe yagaragaje ko guhara ibitotsi bikozwe igihe kinini byiyongera ku gufata imiti cyangwa ubundi buryo bwo guhangana n’indwara y’agahinda gakabije, byongerera umurwayi igihe kinini.


text:
Mu guca abamamyi bahendaga abahinzi b’ibirayi, ubu umushoferi ugiye gupakira ibirayi abanza guhabwa jeto iriho imyirondoro ye n’aho agomba gupakira ibirayi.
Abashoferi bo mu Karere ka Nyabihu bavuga ko ihuriro ry’amakoperative y’abahinzi b’ibirayi muri aka karere rifite imikorere idahwitse kuko batinda kubagezaho utwo tujeto.
Bamwe mu bashoferi bavuga ko bashobora no kumara iminsi ibiri bategereje utwo tujeto kuko umukozi ushinzwe kudutanga ari umwe mu gihe abashoferi ari benshi cyane.
Nemeye Maurice, umwe mu bashoferi yemeza ko amaze iminsi ibiri ategereje, ku buryo umukiriya we yatangiye kumutakariza icyizere..
Yagize ati “Ubu nakagombye kuba ejo naragiye i Bugesera njyanye ibirayi none ntibyakunze kubera akajeto, umukiriya wanjye ejo yarampamagaye ambaza aho ngeze musaba imbabazi mubwira ko anyihanganira uyu munsi ko muzanira ibirayi none reba ijoro riraguye, iminsi ibaye ibiri niruka ku ijeto, ubwe amaze kuntakariza icyizere nzasanga yarishakiye abandi bakiriya.”
Yungamo ati “Ni igihombo kuko imodoka mba nayikodesheje, nyirayo sinajya kumubwira ngo sinakoze kuko abara amafaranga ngomba kumuha ku munsi (versement), ahangaha kubona ako kajeto ni intambara, urabona abantu barabyigana hafi no kuhakomerekera.”
Aba bashoferi bavuga ko iyi gahunda y’utujeto ari nziza kuko izaca burundu abamamyi, bagasaba ko abakozi bashinzwe gutanga izi jeto bongerwa zikajya zibagereraho igihe.
Uwitwa Musabye Mathias yagize ati “Aya majeto nta kibazo ubwayo afite, ni meza kuko bica akavuyo mu bashoferi b’abamamyi (ba chercheurs) baducaga inyuma badatanga n’umusoro, gusa ikibazo ni ukugira ngo nk’ubu mbe maze umunsi wose naparitse imodoka ntegereje akajeto, kandi nta n’icyizere mfite ko n’ejo nzakabona kuko umurongo urabona ko ari munini umuntu ntabona n’aho gukandagira, bongere abakozi kuko ubu ni umwe uri gukora andi byagorana ko yaduha serivisi ku gihe n’uburyo turi benshi.”
Aba bacuruzi bavuga ko batazi igihe ikibazo cy’ibirayi kizakemukira burundu kuko hari gukemurwa bimwe ariko bwacya hakavuka ibindi.
Ntegereje Paul yagize ati “Ariko rwose sinzi ibibazo biri mu birayi, uyu munsi turabyuka hari ikibazo iki n’iki, ubuyobozi bukagerageza kugikemura, ejo bwacya hakavuka ikindi mu yindi sura. Nk’ubu ibi by’utujeto byari byiza kuko byima icyuho amamamyi, ariko urabona bihise bitugiraho ingaruka kuko abenshi turi guhomba, none se ko imodoka zacu zigomba gukora buri munsi zikaba ziparitse urumva atari ikibazo kidukomereye kurusha ahubwo bimwe by’abamamyi?”
Umuyobozi w’ihuriro ry’amakoperative y’abahinzi b’ibirayi mu Karere ka Nyabihu, Ntawushobora Jean Damascene yemera ko iki kibazo gihari, gusa ngo bari gushaka uko bakongera abakozi kugira ngo uku gukekereza abashoferi kubona jeto bicike burundu.
Yagize ati “Ni ikibazo natwe turakibona, turi gukora uko dushobora ihuriro ryacu ryongere abakozi kuko ubu utanga jeto ni umwe, mu minsi itarambiranye iki kibazo kiraba cyakemutse.”
Akomeza avuga ko abo bitaho cyane ari abajyana ibirayi muri Kigali kuko ari ho bahawe umubare ntarengwa wa toni batagomba kurenza ku munsi.
Ati “Nk’ubu aba bose ubona hano ni abajyana ibirayi mu zindi ntara, abagomba kubijyana i Kigali bose tuba twabakoreye kugira ngo cya kibazo twahuye na cyo muri iyi minsi kitazongera kugaruka. Aba ngaba bose ubona hano ni abajyana ibirayi mu zindi ntara, iki kibazo cya bo na cyo turiguhangana na cyo kiraza gukemuka vuba.”
Imirenge ya Bigogwe, Jenda, Kabatwa na Rambura ni imwe mu mirenge ihingwamo ibirayi byinshi mu Karere ka Nyabihu, abashoferi batwara ibirayi bakorera muri iyi mirenge yose bakaba bagomba guhurira ahantu hamwe, hari umukozi umwe ushinzwe kubaha utwo tujeto tubemerera kujya gupakira ibirayi ku makoperative atandukanye yo mu Karere ka Nyabihu.
Utu tujeto tubaho imyirondoro y’umushoferi, ubwoko bw’ibirayi yemerewe gupakira, koperative igomba kumuha ibirayi n’aho agomba kubijyana.


text:
Aya mafaranga Ndayiramije yayashyikirije Polisi, na yo iyashyikiraza umuryango w’umugenzi wari wakoze impanuka ku wa 23 Nyakanga 2017, wari ukiri mu bitaro bya Kaminuza bya Kigali(CHUK).
Ndayiramije amaze guhabwa iyo moto, yavuze ko bimushimishije cyane kuko abonye moto ye bwite kuko iyo yakoreshaga itari iye.
Yagize ati “Ndishimye cyane bikomeye ko iyi ni inkunga ikomeye RURA ingeneye, nanjye ngiye kuyibyaza umusaruro. Iyo nakoreshaga yari iy’undi muntu.”
Yakomeje avuga ko gusubiza ayo mafaranga ari umutima wa kimuntu wamujemo atekereza kuba Imana yamurinze impanuka yakomerekeje uwo yari atwaye, anasaba bagenzi be guha agaciro umugenzi n’ibintu afite kandi bagakora kinyamwuga.
Umuvugizi wa RURA, Tony Kulamba yavuze ko igikorwa uyu mumotari yakoze kigaragaza ubumuntu n’ubunyangamugayo.
Yagize ati “Iki ni igikorwa cyiza kigaragaza ubumuntu, ubunyangamugayo n’ubunyamwuga, guha agaciro umugenzi, kumurinda no kurinda ibye. Nibyo duhora duhamagarira abatwara abagenzi buri munsi.”
Yongeye ati “Inzego dukorana zaramushimiye, natwe nka RURA turamushimiye, twamugeneye moto nshya ya miliyoni 1.5 Frw ifite n’ibyangombwa byose, nk’ikimenyetso ko RURA yishimira abakora umwuga wo gutwara abantu bitwara neza. Ni igikorwa gishimishije kuko mu mirimo ifitiye igihugu akamaro harimo no gutwara abagenzi. Iyo RURA itanze ibyangombwa ngo abantu bakore iba igira ngo bakore kinyamwuga.”
Ndayiramije Donat avuka mu karere ka Ngoma, agakorera akazi ko gutwara abantu kuri moto mu mujyi wa Kigali.


text:
Mu magambo yuzuye RANDOM ACCESS MEMORY (RAM)
iyi ni memwari(memory) ifasha mudasobwa gufungura amaporogarame menshi icyarimwe, uko irushaho kuba nini, niko ubushobozi bwo gufungura porogaramme nyinshi icyarimwe bwiyongera kuri mudasobwa, ndetse ikaba ishobora no gufungura porogaramme zifite capacite nini mu kanya gato cyane byihuse nka GAMES(GTA,need for speed underground etc….), AutoCAD, Encarta N’izindi…..
Nuko rero niba ukeneye gukoresha porogarame zifata umwanya munini nka games cg porogarame za architecture na Graphic design, biba byiza iyo uguze Mudasobwa ifite RAM nini ihagije.
iyo ufunguye porogaramme iyo ariyo yose kuri mudasobwa, amakode(instructions) ayigize yose ahita yishyira(loading) muri RAM kugirango abashe gukoreshwa. uko RAM irushaho kuba nini,niko irushaho kugira ubushobozi bwo kwakira code ziturutse muri porogarame nyinshi icyarimwe, hari na RAM ziba ari nto cyane ku buryo kwakira code za porogarane imwe igizwe n’amacode menshi biyinanira kuko iba yuzuye umwanya wayo wagenwe.
RAM zikunze kuza mu ngeri zitandukanye, hari iziba zifite megabayiti 128(128MB) izo ziba ari ntoya ku buryo hari porogarame nyinshi zitafungura,zikunda kuboneka kuri mudasobwa nini zimeze nka Televiziyo(CRT); hakaba izifite 512MB, hakaba izifite jiga imwe(1GB), 2GB, 3GB, 4GB, 6GB,8GB,16GB …………..
bitewe na porogaramme ukeneye gukoresha kuri mudasobwa, ndetse n’umubare wizo ukeneye gukoresha icyarimwe wahitamo kugura mudasobwa ifite RAM ishoboye ako kazi kawe neza, ndetse ushobora no kugura indi RAM irushijeho kuba nini ukayishyira muri mudasobwa yawe ukongera ubushobozi momoire ya mudasobwa yawe.


text:
Duhe ibitekerezo
Urashaka gutanga ibitekerezo?twandikire kuri iranzinone@yahoo.fr/iranzinejo@gmail.com
Murakoze
Murakoze
samedi 9 avril 2011
Ni iki wakora kugira ngo ugumane n’uwo ukunda munezerewe?
Usanga abantu benshi, iyo bagitangira gukundana biba bishyushye, buri wese yishimye cyangwa agishyuhiye urwo rukundo rushyashya: ngutwo udutelefoni ducicikana, utu messages tudashira, gusohokana buri munsi, utu gifts n’ibindi n’ibindi. Ibi akenshi bituma urukundo rwanyu rukomera.
Uko iminsi ishira kenshi usanga bihinduka kwa gutekereza undi buri mwanya no kumugaragariza ko umukunda bigashira imirimo ikabatwara.
Yego ubuzima tubamo budusaba guhora umuntu yiruka byaba mu gushaka imibereho no gushaka ejo hazaza; ariko se ibyo byaba urwitwazo mu kudafata neza uwo mukunzi? Kuki kwitanaho bihinduka iyo mumaze kumenyerana? Ni iki umuntu yakora kugira ngo akomeze yishimane n’uwo yahisemo?
Dore zimwe mu nama ushobora gukurikiza kugira ngo wishimane n’uwo ukunda:
ibi ni ngombwa cyane ku bantu bakundana, kwereka uwo mukundana ko uhari, umwumva, ushima cyangwa ushimishwa n’ibyo avuga cyangwa akora . Ibi bituma yumva ko wahamubera aramutse agukeneye.
ü Abakundana bagomba kuganira uko biyumva muri relation: niba hari icyo umwe akora kigushimisha cyangwa kitagushimisha, mukakiganiraho, ntihagire uhisha uko yiyumva. Ibi ntabwo bivuga gushwana no kurakaranya, ahubwo ni ukugirana ikiganiro cyubaka kandi cyubahana, kugira ngo buri wese akosore ikitagenda.
ü Gushima no kumenya ibyiza biri ku muntu: byaba ku mubiri cyangwa n’ibindi akora byagushimishije, niba ari mwiza cyangwa yambaye neza, ukabimubwira, haba hari icyo yagukoreye cyiza nabwo ukabimubwira ukanabimushimira, ibi bituma umuntu yumva ko akunzwe kandi ashimwa n’uwo bakundana.
ü Gutetesha: gutetesha ntabwo byari bikwiye guharirwa abana gusa, buri wese kuri iyi si ashimishwa nuko yitaweho , uwo mukundana ugomba kumutetesha ukamuha umwanya wihariye kugira ngo umushimishe, niba hari icyo akunda ukakimukorera ...ibi rero birashimisha cyane iyo uzi ko hari umuntu ufata umwanya we kugira ngo nawe agushimishe.
ü Kwirinda gupingana: yego bibaho kudahuza ibitekerezo, kuko abantu bose baratandukanye, ariko si byiza guhora urwanya ibitekerezo bya mugenzi wawe, kuko ibi bivamo gushwana bya buri munsi.
ü Gukora ikibashimisha mwembi nk’abakunzi: gushaka ikintu kibahuza mwembi kandi mukunda: byaba kujyana gusenga, gutemberana, kurebana films, gukorana sport runaka, kujyana muri spa, massage, n’ibindi n’ibindi: ibi bituma mufata umwanya wo gukora ikibahuza kandi kibashimisha mwembi.
ü Guhana umwanya: ibi bishatse kuvuga ko nk’iyo muhorana buri munsi, ni byiza ko buri wese abona umwanya we wihariye ahura n’inshuti ze. Buri wese akizera undi, mugahitamo umunsi cyangwa inshuro buri wese azajya afata umwanya wo kuba ari kumwe na bagenzi be. Ibi bituma mutarambirana.
Izi rero ni zimwe mu nama nyinshi umuntu ashobora kwifashisha kugira ngo agire urukundo rurambye. Yego ibi si byo gusa, ariko ni bimwe mu bishobora gutuma urukundo ruramba.
twandikire kuri iranzinone@yahoo.fr
Uko iminsi ishira kenshi usanga bihinduka kwa gutekereza undi buri mwanya no kumugaragariza ko umukunda bigashira imirimo ikabatwara.
Yego ubuzima tubamo budusaba guhora umuntu yiruka byaba mu gushaka imibereho no gushaka ejo hazaza; ariko se ibyo byaba urwitwazo mu kudafata neza uwo mukunzi? Kuki kwitanaho bihinduka iyo mumaze kumenyerana? Ni iki umuntu yakora kugira ngo akomeze yishimane n’uwo yahisemo?
Dore zimwe mu nama ushobora gukurikiza kugira ngo wishimane n’uwo ukunda:
ibi ni ngombwa cyane ku bantu bakundana, kwereka uwo mukundana ko uhari, umwumva, ushima cyangwa ushimishwa n’ibyo avuga cyangwa akora . Ibi bituma yumva ko wahamubera aramutse agukeneye.
ü Abakundana bagomba kuganira uko biyumva muri relation: niba hari icyo umwe akora kigushimisha cyangwa kitagushimisha, mukakiganiraho, ntihagire uhisha uko yiyumva. Ibi ntabwo bivuga gushwana no kurakaranya, ahubwo ni ukugirana ikiganiro cyubaka kandi cyubahana, kugira ngo buri wese akosore ikitagenda.
ü Gushima no kumenya ibyiza biri ku muntu: byaba ku mubiri cyangwa n’ibindi akora byagushimishije, niba ari mwiza cyangwa yambaye neza, ukabimubwira, haba hari icyo yagukoreye cyiza nabwo ukabimubwira ukanabimushimira, ibi bituma umuntu yumva ko akunzwe kandi ashimwa n’uwo bakundana.
ü Gutetesha: gutetesha ntabwo byari bikwiye guharirwa abana gusa, buri wese kuri iyi si ashimishwa nuko yitaweho , uwo mukundana ugomba kumutetesha ukamuha umwanya wihariye kugira ngo umushimishe, niba hari icyo akunda ukakimukorera ...ibi rero birashimisha cyane iyo uzi ko hari umuntu ufata umwanya we kugira ngo nawe agushimishe.
ü Kwirinda gupingana: yego bibaho kudahuza ibitekerezo, kuko abantu bose baratandukanye, ariko si byiza guhora urwanya ibitekerezo bya mugenzi wawe, kuko ibi bivamo gushwana bya buri munsi.
ü Gukora ikibashimisha mwembi nk’abakunzi: gushaka ikintu kibahuza mwembi kandi mukunda: byaba kujyana gusenga, gutemberana, kurebana films, gukorana sport runaka, kujyana muri spa, massage, n’ibindi n’ibindi: ibi bituma mufata umwanya wo gukora ikibahuza kandi kibashimisha mwembi.
ü Guhana umwanya: ibi bishatse kuvuga ko nk’iyo muhorana buri munsi, ni byiza ko buri wese abona umwanya we wihariye ahura n’inshuti ze. Buri wese akizera undi, mugahitamo umunsi cyangwa inshuro buri wese azajya afata umwanya wo kuba ari kumwe na bagenzi be. Ibi bituma mutarambirana.
Izi rero ni zimwe mu nama nyinshi umuntu ashobora kwifashisha kugira ngo agire urukundo rurambye. Yego ibi si byo gusa, ariko ni bimwe mu bishobora gutuma urukundo ruramba.
twandikire kuri iranzinone@yahoo.fr
Inscription à : Publier les commentaires (Atom)


text:
Vitamini A
Vitamini A cyangwa Vitamine A
Aho ikomoka : ikomoka mu mboga rwatsi, karoti, igi, epinari, ibijumba, amashu, umutonore w’ibishyimbo n’urunyogwe, inyanya n’ibindi.
Ingorane zibaho iyo yabuze : kutabona neza cyane cyane nijoro, amaso atukuye, kumagara uruhu no kururwara, koroha kw’agahu gatwikira amenyo (émail) n’inshinya, kubura ipfa ryo kurya, gukora nabi kw’imvubura ya tiroyide n’umwijima, kubura igikuriro, tubibutse kandi ko irinda kanseri. Uwayibuze bimutera gukira biruhanije iyo akomeretse, kwandura indwara vuba, kuba yarwara za calculs (imisenyi mu miheha y’impyiko, mu ruhago no mu gasabo k’indurwe y’umwijima).


text:
Ijambo cosimetike (cosmetics) ryaturetse ku ijambo ry’ikigereki “kosmetikos” bivuga kumenya kwitaka. Ibirungo byatangiye gukoreshwa kera ,mu buryo bwo kugaragaza imyemerere, aha turavuga nk’igihe amabara yakoreshwaga mu mihango y’amadini. Nyamara siko byakomeje kuko uko imyaka igenda uburyo abantu bisiga ibirungo (make up) n’impamvu ituma bisiga byagiye bihinduka.
Kwisiga ibirungo (make up) byahere kera muri Egiputa (Egypt) imyaka ibihumbi icumi imbere yo kuza kwa Yesu aho abagore ndetse n’abagabo bakoreshaga amavuta (oil) ahumura mu koza no koroshya uruhu rwabo ndetse no guhindura impumuro y’umubiri ndetse n’amarangi bashaka guhindura ibara ry’uruhu.
Muri icyo gihe bahinduraga umusatsi,bagasiga iminywa yabo, amatama ndetse n’ inzara bakoresheje hina (henna) yewe n’ibitsike hamwe n’amaso ntibyasigaraga bidasizwe amabara atandukanye.
Bivugwa ko ibyo byose babikoraga kubera ko babaga boze amazi y’umugezi ,bakisiga amavuta kugira ngo bitume uruhu rwabo rutangirika.
Mu kwisiga rero ntibabaga bagamije gusa kugaragara neza ahubwo byabaga ari n’ uburyo bwo kwerekana imyemerere yabo kuko bizeraga ko kwiyitaho no gusa neza bishimisha Imana zabo (ibigirwamana).
Abanyegiputa (Egyptians) sibo bonyine bisigaga kuko n’abagore b’abagereki (Greece) ndetse n’abaroma (Romans) nabo bisigaga ku maso, bakanisiga ingwa mu maso kuko kuba umuntu yererana byabaga ari ubwiza. Banakoreshaga ihina (henna) bahindura ibara ry’umusatsi wabo dore ko bo bemeraga ko gusa neza ari uguhamagara Imana zabo ku isi.
Mu kinyejana cya cumi n’agatatu abagore batangiye kwisiga lipstick y’iroza mu buryo bwo kwerekana ko bakize, bashobora kuba bagura ibyo kwisiga naho mu kinyejana cya cumi n’umunani abafaransa bakoreshaga lipstick y’ umutuku muburyo bwekerekana ko bafite ubuzima bwiza no kuba umuntu afite umutima mwiza ukunda.
Mbere y’ikinyejana cya cumi n’icyenda abagabo bari bakisiga puderi ndetse n’ ibindi ubu bikoreshwa akenshi n’abagore .
Abagore batangiye cyane kwinjira mu bijyanye no ku irunga mu kinyejana rya cumi n’icyenda bigenda bigirwa byiza kurushaho ,dore ko n’inganda zabyo zari zimaze gutera imbere.
Make up cyangwa ibirungo biri ubwoko bwinshi muri zo twavugamo puderi, gel, amavuta, lipstick hari izisigwa ku nzara ,izo ku maso n’izindi nyinshi.
Mugihe umuntu yisiga ibirungo (make up) ni ngombwa ko afata agahe ke akabikora neza dore ko ziri mu bintu byerekana imyumvire n’imitekerereze ye.
Iyo wisize byinshi cyane bigaragara nabi kandi kwisiga nabyo ni ngombwa kuko nk’abagore ubwiza bwabo buba bugomba kugaragara.
Uko Ibirungo (make up) byatangiye gukoreshwa
Ijambo cosimetike (cosmetics) ryaturetse ku ijambo ry’ikigereki “kosmetikos” bivuga kumenya kwitaka. Ibirungo byatangiye gukoreshwa kera ,mu buryo bwo kugaragaza imyemerere, aha turavuga nk’igihe amabara yakoreshwaga mu mihango y’amadini. Nyamara siko byakomeje kuko uko imyaka igenda uburyo abantu bisiga ibirungo (make up) n’impamvu ituma bisiga byagiye bihinduka.


text:
AMOUR EN COURS PART 2
.
.
aho twagarukiye ubushize:
.
patrick nawe ati: muhamagare aze hano, tumubwire niyanga ndakwereka ikindi cyo dukora, sibyo!? john ati: sawa reka muhamagare. ubwo john yahise ahamagara david, david nawe ahita aza……………
.
PART 2
.
david ahageze yaje aseka yishimye mbese ubona ko abo baganiraga bari bamunyuze, ahita avuga ati: bimez bite se john na patrick ko mbona muri hanze kandi amasaha yageze!? mukubabaza atyo bose bamureba barakaye ntanumwe usubiza, david arongera ati: john…. john ko mbona mumeze mutyo nibite!? john nawe ati: genda se! icyakubwira ko ariwowe uduhagaritse hano! david nawe ati: yeeeeh! ntago numva neza ibyo umbwira john! patrick nawe ati: david rero nubwo umaze ukwezi kumwe muriki kigo, imyitwarire yawe rwose imaze kuturambira. david: hahahaha! narimbizi ko ari ya mikino yanyu sha! reka mbareke nigire class mn! david ataragira aho ajya, john ahita avuga ati: david, ibintu birakomeye ntubifate nkibyoroshye! ubwo david yahise agwa mukantu, atangira kugira ubwoba.
.
tujye mwishuri aho angel na sandrine biga ndetse noneho bari kumwe nundi muhungu umwe baganira!
.
angel: ariko se ubundi uwazajya kubarega kumuyobozi wikigo sandri!! sandrine nawe ati: ahubwo rata, nanjye ndumva aruko byamera kuko ndabona namafaranga yo kumuvuza araba ikibazo!sibyo jacob!? jacob: eheee! ahubwo ntimwirirwe mwirushya peee, njye nkimara kubona uburyo jack yakubiswe nahise njya kwa directeur kubwanjye ariko yabaye nkaho arinjye ashyiraho ikosa! angel: ayiwee! ubwo se koko ……..atararangiza jacob ahita avuga ati: yaragiye kunkubita ahubwo, ngo sinkamuzanire utubazo nkutwo twamafuti! sandrine: yooh!s sh njye ndumva ubwoba bunyishe pe! ubwo se amafaranga yo kumuvuza arava hehe angel ko iwabo batayabona!? angel: ariko rero njye mbona uriya muhungu mushya atameze nkabo, mbona akunda abakene cyane ndetse avugana nabo nyakibazo! jacob: uravuga david se!? angel: yego sh, david kabsa mbona tumubwiye ikibazo yadufasha! ubwo bavuze david sandrine asa nkuwikanze, jacob ahita amubaza ati: niko se sando bigenze bite ko wikanze!!?
.
dusubire aho david ari kumwe naba john!
.
aho bari ibintu byabaye ibindi bindi, basa nkabari gushwana ndetse cyane, ndetse david yashotse namarira mumaso, aravuga ati: iyo menya ko aribyo mwampamagariye simba naje! john nawe ati: kandi uzaba imbwa dav! kuki utumva inama inshuti zawe tukugira!? david numujinya mwinshi ati: nubwo uri inshuti ariko uri inshuti mbi, ntabumuntu ugira! ubwo se urabona bariya bana barimye bagahitamo kuba abakene!? patrick: ariko waretse ibyo dav! buriya uzi umwaku uba wikururira koko! ibaze umuntu ukubona ugendana nabantu nkabariya koko! david nawe ahita ababwira ati: noneho guhera ubu, nanjye mujye mumfata nkabo mumpe amahoro, sibyo!? john:david…….atararangiza david ahita yongera ati: ntayandi mgambo yanyu numva john, ihangane rwose uceceke! reka nigendere! ubwo david yahise avaho yinjira class, john ahita ambwira patrick ati: ahaaa! sinakubwiyeko david afunze mumutwe! patrick: noneho reka dushake ikintu twakora!
.
tujye nanone muri class aho jacob na ba angel bari!
.
bose baguye mukantu,bumiwe ndetse bibaza byinshi bacecetse, sandrine ahita avuga ati: niko se ko mubaye mutyo murumva ntarakoze igikwiye!? jacob: kabsa pe, wigiriye inama nziza kuko ntago wakundana na david ngo bigushobokera! angel: sh njye ndumva atari guhita amuhakanira, basi akabanza akareba koko ko amukunda! sandrine: ehee! sh nanjye namuhakaniye ntabishaka gusa nuko ariko byagombaga kumera, gusa icyo nzi cyo kandi mpamya neza nuko nkurikije uburyo david yabimbwiraga, mbona ankunda ndetse kandi cyane! ubwo angel we amarira yahise ashoka ari menshi cyane, jacob ati:angel bite ko urira bigenze bite!? angel asubiza arira ati: sh ndumva david anteye agahinda pe, ubwo se kuki yazize kuba yaravuse arumukire! ssandrine nawe ati: erega nanjye ntago mwanga ariko niko bigomba kumera, ubwo se abantu banga no kutuvugisha bumvise ko umwe muribo yankunze sinaba ndumurambo!? jacob: sh nanjye ndumva agahinda kanyishe pe, gusa nyine ntakundi yihangane, kandi ntuzagire uwubibwira sando, batazaguhitana! sandrine nawe ati: ehhe! maze namwe nari narabibahishe!
.
tujye kuri david mwishuri
.
david umujinya wamwishe ndetse urenda kumuhitana,arimo kwibaza byinshi cyane ndetse bituma aryama kuntebe, hashize akanya haza umukobwa amukoraho, david yegutse ahita avuga ati: ooooh! kellia bite, uzukuntu unkanze! kellia nawe ati: ooh sorry shn dav! ahubwo se ko mbona umeze nkufite ibibazo!? david: yego ariko sibyinshi biraza gucamo ntakibazo! kellia arongera ati: ariko davi urumwana mubi wampemukiye pe! david: ooh! sha sorry nabuze uwanya! kellia: ibaze nukuri, ntano kumpamagara ngo nanjye nitahire, ahubwo utuma nguma muri hotel ngutegereje kandi utari bunaze! david nawe ati: esubundi ibikiki wari kumbwirira muri hotel udashobora kumbwirira hano!? kellia ati: ese david, ukwezi kose umaze hano umbona ntakintu kidasanzwe umbonamo!? david ati: reka reka da! mbona urumukobwa nkabandi twigana bose! david avuze atyo, kellia atangira kurira, bisa nkaho agahinda kamwishe david amurebye aramubaza ati: kellia ubayiki se kandi, harubwo mvuze nabi se!?
.
dusubire kuri ba sandrine
.
sandrine ati:mbese mwumve ko yanansabye imbabazi apfukamye ariko ndamunanira! angel: sando! ntago nakurenganya pe! nonese basi wamubwiye impamvu uwanze cyangwa wapfuye kumwanga!? sandrine: reka da! ntakintu namubwiye, naramuhakaniye gusa ariko nanjye twamaze gutandukana agahinda karanyica kwihangana birananira ndaturika ndarira! jacob: yoooh,david disi wasanga atazi uko hano ibintu bimeze, ikimbabaje nuko nawe bazamuhindura vuba cyane! angel nawe ati: ariko ubundi we ntago abona ko bafite namaclass yabo natwe tukagira ayacu!? sandrine ati: ashobora kuba abizi ariko ntabihe agaciro, ndetse ashobora kuba yaranankunze azi neza uwo ndiwe! angel: ariko disi yaba arumwana mwiza pe! gusa azatuma bamwe bagirirwa nabi kuko mbona akunda kuganiriza abantu bose! jacob: sha nanjye rwose ahantu hose nize, kugezubu ndi muri university nibwo nabona umuntu nka david!ariko …. sandrine:suuuuh! mucecek dore mwarimu yaje!
.
twisubirire kuri john na patrick aho basigaye baganira!
.
barimo kwerekeza kumuryango wishuri ngo binjire, john ahita avuga ati: ubwo se urumva ibyo bintu wabibwira umuyobozi wikigo akabyumva patri!? patrick nawe ati: hoya, umukobwa niwe uzigirayo, ndetse anavuge ko ariwe yashakaga gufata kungufu! john: ariko rero patrick, njye ndumva atari byo kwirukanisha david, wibuke ko yari ari inshuti yanjye! patrick: umva kandi aho mubera ibigoryi, ubwo se arukugira ngo atuzanire umwaku wabariya batindi ntibyaruta akava muriki kigo akagenda, wamushaka ukamusanga iwabo!! john nawe abitekereza akanya gato, arangije aravuga ati: nonese nibaramuka bamenye ko twamubeshyeye, tukamushyiraho icyaha cyo gufata kungufu bizgenda bite patri!? patrick ati: ubwo se ko ntabyawe urumva babimenya bate, twe tuzabwira uwo mukobwa abimushinje mpaka bimufashe, ndetse yishyireho nibimenyetse bigaragaza ko bari bagiye kumufata kungufu! john nawe ati: ingo da, ndumva arigitekerezo cyiza pe! parick ati: ahubwo ikibazo numukobwa twakwizera, akabidufashamo!ariko banza ntawakwanga kuko bose ntibashaka iriya myitwarire ya david! john: nonese ubwo turabwir……… atararangiza patrick ahita amutanga aravuga ati:mn reka tubwire kellia we nininshuti yanjye ntago yakwanga kubikora! john: haha! kabsa kellia niwe tuza kubwira, kandi mbona ashabutse yabikora neza!
.ESE KELLIA AREMERA KUGAMBANIRA DAVID!
.ESE NIKI KELLIA YASHAKAGA KUBWIRA DAVID MURI HOTEL!?
.ESE DAVID AZEMERA GUHARA SANDRINE KANDI AMUKUNDA!?
.
NTUCIKWE PART 3.. LOADING……


text:
Ibyahishuwe 22:11-14
Ukiranirwa agumye akiranirwe, Uwanduye mu mutima agumye yandura, umukiranutsi agumye akiranuke, Uwera agumye yezwe.
Dore ndaza vuba nzanye ingororano, Kugirango ngororere umuntu wese ibikwiriye ibyo yakoze. Ndi Alufa na Omega, uwa mbere n’ uwa nyuma, itangiriro n’ iherezo.
Hahirwa abamesera ibishura byabo kugirango bemererwe kwegera cya giti cyubugingo, kandi banyure mu marembo binjire muri rwa rurembo.
Nshuti muvandimwe urabizi neza ko urambiwe nubuzima ubayemo, wagumye wibwira ngo haracyari igihe, gusa ibimenyetso biragaragaza ko kugaruka kwa Christo Yesu kuri bugufi, Imana yantumye ngo nkubwire ko igihe cyawe cyo gufata umwanzuro utazigera wicuza ariki, Niwewe wo guhitamo hagati y’ Imana na Satani (sekibi) uwegukana ubugingo bwawe.
Imana irakurebana umutima w’ urukundo ihora ikomanga kumutima wawe ngo irebe ko wayikingurira. Ikakurokora.
Wakwibaza uti ikomanga ryari?
Cyangihe umutima ukurya ukubwira ko uri mu nzira mbi, ikuganisha muri Gehenomu (kurimbuka), ntibikabe shuti sekibi satana umwami wabanzi bawe bose, arifuzako mwazajyana muri gehenomu, ntukomeze koryoherwa nibyisi bizashira vuba, ahubwo wite kwiherezo ryawe, nubuzima uzabaho iteka ryose.
Abaheburayo 4:1
Nuko rero, ubwo isezerano ryo kwinjira mu buruhukiro bwayo rikiriho, dutinye kugirango ahari hatagira uwo muri mwe wasa nk’ aho atarishyikira.
Ndabiziko umaze iminsi ufite byishi bikuruhije, detse rimwe na rimwe bigushora mungeso mbi, gusa shuti ntahandi wakura uburuhukiro bwiteka Atari muri Christo Yesu, wanjya mu ma hotel meza, cg kumucanga gusa ibyo nibyo akanya gato, bishira vuba.
Abakorinto 5:17
Umuntu wese iyo ari muri Kristo aba ari icyaremwe gishya, ibya kera biba bishize. Dore byose biba bibaye bishya.
Niwakira Kristo Yesu ngo abe umwami numukiza mubuzima bwawe, azakuyobora muri byose, kandi humura azakubabarira ibyaha byawe byose, azakugarurira agaciro watakaje, yaba mu muryango wawe, ishuti nabavandimwe, kukazi nahandi.
Wakwibaza uti biransaba iki kumwakira cg kuba uwe (Kristo Yesu)?
Wewe subiramo ano magambo wizeye uyatuze akanwa kawe, unciye bugufi arakwakira:
Mwami Yesu, Nje imbere yawe, umbabarire ibyaha byanjye byose, unsibe mugitabo cyo kurimbuka, unyandike mugitabo cyubungingo, unyakire mubana bawe, umpindure icyaremwe gishya. unyobore inzira y’ ukuri, kugirango ubwo uzaba uje gutwara itorero ryawe ntuzansige.
Amen.
Urugero.rw/ Nkurunziza Denis